Avis juridique important

|

32000H0581

2000/581/ΕΚ: Σύσταση της Επιτροπής, της 15ης Σεπτεμβρίου 2000, περί επικύρωσης της σύμβασης αριθ. 182 της Διεθνούς Οργάνωσης Εργασίας (ΔΟΕ) της 17ης Ιουνίου 1999, σχετικά με τις απαγορεύσεις και τις άμεσες ενέργειες για την κατάργηση των χείριστων μορφών παιδικής εργασίας [κοινοποιηθείσα υπό τον αριθμό Ε(2000) 2674]

Επίσημη Εφημερίδα αριθ. L 243 της 28/09/2000 σ. 0041 - 0041

Σύσταση της Επιτροπήςτης 15ης Σεπτεμβρίου 2000περί επικύρωσης της σύμβασης αριθ. 182 της Διεθνούς Οργάνωσης Εργασίας (ΔΟΕ) της 17ης Ιουνίου 1999, σχετικά με τις απαγορεύσεις και τις άμεσες ενέργειες για την κατάργηση των χείριστων μορφών παιδικής εργασίας[κοινοποιηθείσα υπό τον αριθμό Ε(2000) 2674](2000/581/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το δεύτερο εδάφιο του άρθρου 211,Εκτιμώντας τα ακόλουθα:(1) Η σύμβαση αριθ. 182 της ΔΟΕ, της 17ης Ιουνίου 1999, σχετικά με τις απαγορεύσεις και τις άμεσες ενέργειες για την κατάργηση των χείριστων μορφών παιδικής εργασίας, καλεί τα κράτη που θα την επικυρώσουν να λάβουν άμεσα και αποτελεσματικά μέτρα ώστε να αναχθεί η απαγόρευση και η κατάργηση των χείριστων μορφών παιδικής εργασίας σε επείγον θέμα.(2) Η σύμβαση αριθ. 182 της ΔΟΕ εγκρίθηκε ομόφωνα κατά τη διεθνή διάσκεψη εργασίας του 1999.(3) Η σύμβαση αριθ. 138 της ΔΟΕ, της 26ης Ιουνίου 1973, σχετικά με την ελάχιστη ηλικία πρόσβασης στην απασχόληση, προβλέπει ότι η ελάχιστη ηλικία πρόσβασης σε οποιοδήποτε είδος απασχόλησης ή εργασίας, που λόγω της φύσης ή των περιστάσεων υπό τις οποίες εκτελείται ενδέχεται να αποτελέσει κίνδυνο για την υγεία, την ασφάλεια ή το ήθος των νέων, είναι τα 18 έτη.(4) Η σύμβαση των Ηνωμένων Εθνών, της 20ής Νοεμβρίου 1989, για την προστασία των δικαιωμάτων του παιδιού αναγνωρίζει το δικαίωμα του παιδιού να προστατεύεται από την οικονομική εκμετάλλευση και από την εκτέλεση εργασίας που ενδέχεται να είναι επικίνδυνη ή να παρακωλύει την εκπαίδευση του παιδιού ή να βλάπτει την υγεία του παιδιού ή τη σωματική, διανοητική, πνευματική, ηθική ή κοινωνική ανάπτυξη.(5) Ο στόχος της σύμβασης αριθ. 182 της ΔΟΕ, η αποτελεσματική κατάργηση των χείριστων μορφών παιδικής εργασίας, αποτελεί επίσης από παλιά στόχο της Κοινότητας.(6) Η οδηγία 94/33/ΕΚ του Συμβουλίου, της 22ας Ιουνίου 1994, για την προστασία των νέων κατά την εργασία, προβλέπει ότι τα κράτη μέλη μεριμνούν ώστε να προστατεύονται οι νέοι από την οικονομική εκμετάλλευση και από κάθε είδος εργασίας που ενδέχεται να βλάψει την ασφάλεια, την υγεία ή την ψυχική, την ψυχολογική, την ηθική ή την κοινωνική τους ανάπτυξη ή να θέσει σε κίνδυνο την εκπαίδευσή τους.(7) Η ετήσια έκθεση της Ευρωπαϊκής Ένωσης για τα ανθρώπινα δικαιώματα του 1999 επικροτεί την έγκριση της σύμβασης αριθ. 182 της ΔΟΕ και απευθύνει έκκληση για ταχεία επικύρωση και εφαρμογή της νέας σύμβασης.(8) Η Ευρωπαϊκή Ένωση, στο πλαίσιο της δήλωσής της για τα δικαιώματα του παιδιού κατά την 56η σύνοδο της επιτροπής των Ηνωμένων Εθνών για τα ανθρώπινα δικαιώματα στις 11 Απριλίου 2000, παρότρυνε τα κράτη που δεν έχουν ενεργήσει ήδη σχετικά, να επικυρώσουν τις συμβάσεις αριθ. 138 και αριθ. 182 της ΔΟΕ.(9) Η Κοινότητα έχει δεσμευθεί να προωθεί την τήρηση των θεμελιωδών προτύπων για την εργασία, αντικατοπτρίζοντας τη δέσμευση της Κοινότητας σε ό,τι αφορά τη δημοκρατία και το κράτος δικαίου, καθώς και το σεβασμό των ανθρωπίνων δικαιωμάτων και των θεμελιωδών ελευθεριών.(10) Η Κοινότητα υποστηρίζει με θέρμη τις διεθνείς προσπάθειες για την αποτελεσματική εφαρμογή της δήλωσης της ΔΟΕ για τις θεμελιώδεις αρχές και τα δικαιώματα στην εργασία.(11) Η ευρύτερη δυνατή επικύρωση της σύμβασης αριθ. 182 της ΔΟΕ πρόκειται να ενισχύσει την αποτελεσματικότητά της ως προτύπου παγκόσμιας ισχύος,ΣΥΝΙΣΤΑ:- στα κράτη μέλη που δεν έχουν ενεργήσει ήδη σχετικά, να επικυρώσουν τη σύμβαση της ΔΟΕ για τις χείριστες μορφές παιδικής εργασίας, που εγκρίθηκε στις 17 Ιουνίου 1999,- στα κράτη μέλη να ενημερώσουν την Ευρωπαϊκή Επιτροπή, εντός ενός έτους από τη δημοσίευση της παρούσας σύστασης, για τα μέτρα που έχουν ληφθεί σύμφωνα με αυτή.Βρυξέλλες, 15 Σεπτεμβρίου 2000.Για την ΕπιτροπήΆννα ΔιαμαντοπούλουΜέλος της Επιτροπής


title: Σύσταση του Συμβουλίου, της 9ης Δεκεμβρίου 2013 , για αποτελεσματικά μέτρα ένταξης των Ρομά στα κράτη μέλη

text:
               24.12.2013

               EL

               Επίσημη Εφημερίδα της Ευρωπαϊκής Ένωσης

               C 378/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 9ης Δεκεμβρίου 2013
   για αποτελεσματικά μέτρα ένταξης των Ρομά στα κράτη μέλη
   2013/C 378/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292, σε συνδυασμό με το άρθρο 19 παράγραφος 1,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Σύμφωνα με το άρθρο 2 της Συνθήκης για την Ευρωπαϊκή Ένωση (ΣΕΕ), η ισότητα αποτελεί μια από τις θεμελιώδεις αξίες της Ένωσης. Σύμφωνα με το άρθρο 3 παράγραφος 3 δεύτερο εδάφιο της ΣΕΕ, η Ένωση καταπολεμά τον κοινωνικό αποκλεισμό και τις διακρίσεις και προωθεί την προστασία των δικαιωμάτων του παιδιού.

               (2)

               Σύμφωνα με το άρθρο 10 της Συνθήκης για τη λειτουργία της Ευρωπαϊκής Ένωσης (ΣΛΕΕ), κατά τον καθορισμό και την εφαρμογή των πολιτικών και των δράσεών της, η Ένωση επιδιώκει να καταπολεμήσει κάθε διάκριση λόγω φυλετικής ή εθνοτικής καταγωγής.

               (3)

               Το άρθρο 19 παράγραφος 1 της ΣΛΕΕ παρέχει στο Συμβούλιο τη δυνατότητα ανάληψης κατάλληλης δράσης για την καταπολέμηση των διακρίσεων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.

               (4)

               Δυνάμει του άρθρου 21 παράγραφος 1 του Χάρτη Θεμελιωδών Δικαιωμάτων της Ευρωπαϊκής Ένωσης απαγορεύεται κάθε διάκριση ιδίως λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας ή ιδιότητας μέλους εθνικής μειονότητας.

               (5)

               Η οδηγία 2000/43/ΕΚ (1) του Συμβουλίου θεσπίζει πλαίσιο για την καταπολέμηση των φυλετικών διακρίσεων λόγω φυλετικής ή εθνοτικής καταγωγής σε ολόκληρη την Ένωση όσον αφορά την απασχόληση και την κατάρτιση, την εκπαίδευση, την κοινωνική προστασία (συμπεριλαμβανόμενων της κοινωνικής ασφάλισης και της υγειονομικής περίθαλψης), τις κοινωνικές παροχές και την πρόσβαση σε παρεχόμενα αγαθά και υπηρεσίες, συμπεριλαμβανομένης της στέγασης.

               (6)

               Για τους σκοπούς της παρούσας σύστασης, ο όρος «Ρομά» χρησιμοποιείται, όπως και σε άλλα πολιτικά έγγραφα του Ευρωπαϊκού Κοινοβουλίου και του Συμβουλίου, ως γενικός όρος, ο οποίος περικλείει και άλλες ομάδες ανθρώπων που έχουν λίγο έως πολύ παρόμοια πολιτισμικά χαρακτηριστικά, όπως οι Σίντι, οι Ταξιδευτές, οι Καλέ, οι Νομάδες (Gens du voyage), κλπ., είτε είναι μόνιμα εγκατεστημένοι είτε μετακινούμενοι.

               (7)

               Πολυάριθμοι Ρομά στην Ένωση παραμένουν αντιμέτωποι με την εξαθλίωση, τον κοινωνικό αποκλεισμό, τις διακρίσεις και εμπόδια ως προς την άσκηση των θεμελιωδών τους δικαιωμάτων, πράγμα που τους καθιστά ευάλωτους στην εκμετάλλευση, παραδείγματος χάριν μέσω της εμπορίας ανθρώπων. Συνεπώς, θα πρέπει να εξεταστεί η δυνατότητα λήψης αποτελεσματικότερων μέτρων κοινωνικής ένταξης, προσαρμοσμένων στην κατάσταση και τις ανάγκες τους.

               (8)

               Η κατάσταση των παιδιών Ρομά στην Ένωση είναι ιδιαίτερα ανησυχητική, λόγω μιας πλειάδας παραγόντων που μπορεί να τα καταστήσουν εξαιρετικά ευάλωτα και εκτεθειμένα, μεταξύ άλλων σε επισφαλή υγεία, ανεπαρκή στέγαση, υποσιτισμό, αποκλεισμό, ρατσισμό και βία. Ο κοινωνικός αποκλεισμός των παιδιών Ρομά συνδέεται συχνά με την απουσία πιστοποιητικών γεννήσεων και εγγράφων ταυτότητας, τη χαμηλή συμμετοχή στην προσχολική αγωγή και μέριμνα καθώς και στην τριτοβάθμια εκπαίδευση, και τα υψηλά ποσοστά πρόωρης εγκατάλειψης του σχολείου. Ο κοινωνικός διαχωρισμός αποτελεί σοβαρό εμπόδιο για την πρόσβαση στην ποιοτική εκπαίδευση. Ορισμένα παιδιά Ρομά γίνονται επίσης θύματα εμπορίας ανθρώπων και εργασιακής εκμετάλλευσης.

               (9)

               Όσοι Ρομά είναι υπήκοοι τρίτων χωρών που διαμένουν νόμιμα στα κράτη μέλη μπορεί επίσης να βρεθούν σε ευάλωτη θέση, ιδίως όταν μοιράζονται τις ίδιες δυσμενείς συνθήκες διαβίωσης με πολλούς Ρομά πολίτες της Ένωσης, ενώ παράλληλα αντιμετωπίζουν τα ίδια προβλήματα με πολλούς μετανάστες που προέρχονται από χώρες εκτός της Ένωσης.

               (10)

               Στο πλαίσιο της κινητικότητας στο εσωτερικό της Ένωσης, είναι απαραίτητος ο σεβασμός του δικαιώματος ελεύθερης κυκλοφορίας των πολιτών της Ένωσης και των προϋποθέσεων άσκησης του δικαιώματος αυτού, μεταξύ των οποίων περιλαμβάνονται η διάθεση επαρκών πόρων καθώς και η πλήρης ασφαλιστική κάλυψη ασθενείας, σύμφωνα με την οδηγία 2004/38/ΕΚ του Ευρωπαϊκού Κοινοβουλίου και του Συμβουλίου (2), ενώ ταυτόχρονα πρέπει να επιδιώκεται η βελτίωση των συνθηκών διαβίωσης των Ρομά και η εφαρμογή μέτρων για την προώθηση της οικονομικής και κοινωνικής τους ένταξης τόσο στα κράτη μέλη καταγωγής όσο και στα κράτη μέλη διαμονής τους.

               (11)

               Το Ευρωπαϊκό Κοινοβούλιο με τα ψηφίσματα της 9ης Σεπτεμβρίου 2010 σχετικά με την κατάσταση των Ρομά και την ελεύθερη κυκλοφορία στην Ευρωπαϊκή Ένωση και της 9ης Μαρτίου 2011 σχετικά με τη στρατηγική της ΕΕ για την ένταξη των Ρομά, κάλεσε την Επιτροπή και τα κράτη μέλη να ενεργοποιήσουν υφιστάμενες στρατηγικές και μέσα της ΕΕ με σκοπό να διασφαλιστεί η κοινωνικοοικονομική ένταξη των Ρομά.

               (12)

               Η Επιτροπή με την ανακοίνωση της 5ης Απριλίου 2011 με τίτλο «Πλαίσιο της ΕΕ για εθνικές στρατηγικές ένταξης των Ρομά μέχρι το 2020», παρότρυνε τα κράτη μέλη να υιοθετήσουν ή να αναπτύξουν περαιτέρω μια συνολική προσέγγιση και να εγκρίνουν ορισμένους στόχους στην εκπαίδευση, την απασχόληση, την υγειονομική περίθαλψη και τη στέγαση με σκοπό να επιταχυνθεί η ένταξη των Ρομά.

               (13)

               Στις 19 Μαΐου 2011, το Συμβούλιο ενέκρινε συμπεράσματα με τίτλο «Πλαίσιο της ΕΕ για εθνικές στρατηγικές ένταξης των Ρομά μέχρι το 2020», αποτυπώνοντας τη δέσμευση των κρατών μελών να προωθήσουν την κοινωνική και οικονομική ένταξη των Ρομά.

               (14)

               Το Ευρωπαϊκό Συμβούλιο της 23ης και 24ης Ιουνίου 2011 ζήτησε την ταχεία εφαρμογή των συμπερασμάτων του Συμβουλίου της 19ης Μαΐου 2011, ιδίως όσον αφορά την κατάρτιση, την επικαιροποίηση ή την ανάπτυξη εθνικών στρατηγικών των κρατών μελών για την ένταξη των Ρομά ή ολοκληρωμένης δέσμης μέτρων πολιτικής στο πλαίσιο ευρύτερων πολιτικών κοινωνικής ένταξης με στόχο τη βελτίωση της κατάστασης των Ρομά.

               (15)

               Η Επιτροπή στην ανακοίνωση της 21ης Μαΐου 2012 με τίτλο «Εθνικές στρατηγικές για την ένταξη των Ρομά: ένα πρώτο βήμα προς την εφαρμογή του πλαισίου της ΕΕ», εξέθεσε τα αποτελέσματα μιας πρώτης αξιολόγησης όλων των εθνικών στρατηγικών για την ένταξη των Ρομά και ολοκληρωμένων μέτρων πολιτικής, και κάλεσε τα κράτη μέλη να εξετάσουν ορισμένες τροποποιήσεις με σκοπό την επίτευξη προόδου.

               (16)

               Η Επιτροπή ενίσχυσε το διάλογο με τα κράτη μέλη σχετικά με την ένταξη των Ρομά, ιδίως με τη σύσταση, τον Οκτώβριο του 2012, του δικτύου εθνικών σημείων επαφής για την ένταξη των Ρομά, προκειμένου να συζητηθούν λύσεις προς αντιμετώπιση των προβλημάτων που εντοπίστηκαν. Το Νοέμβριο και το Δεκέμβριο του 2012, μια ομάδα εθνικών σημείων επαφής για την ένταξη των Ρομά συζήτησε περαιτέρω τρόπους ενίσχυσης της αποτελεσματικότητας των μέτρων για την επίτευξη της ένταξης των Ρομά στα κράτη μέλη. Ακολούθως, η εν λόγω ομάδα υπέβαλε σχετική έκθεση στο δίκτυο των σημείων επαφής για την ένταξη των Ρομά.

               (17)

               Η Επιτροπή με την ανακοίνωση της 26ης Ιουνίου 2013 με τίτλο «Βήματα προόδου στην υλοποίηση των εθνικών στρατηγικών για την ένταξη των Ρομά», υπογράμμισε την ανάγκη περαιτέρω δράσης προκειμένου να εξασφαλιστούν οι απαραίτητες προϋποθέσεις για την επιτυχή εφαρμογή μέτρων με σκοπό τη βελτίωση της ένταξης των Ρομά το συντομότερο δυνατό.

               (18)

               Η ανακοίνωση της Επιτροπής της 3ης Μαρτίου 2010 με τίτλο «Ευρώπη 2020: μια στρατηγική για έξυπνη, βιώσιμη και συμμετοχική ανάπτυξη (στρατηγική ‘Ευρώπη 2020’)» έδωσε νέα ώθηση στην καταπολέμηση της φτώχειας και του κοινωνικού αποκλεισμού θέτοντας κοινούς ευρωπαϊκούς στόχους για τη μείωση του αριθμού των ατόμων που αντιμετωπίζουν την απειλή της φτώχειας και του κοινωνικού αποκλεισμού και του ποσοστού πρόωρης εγκατάλειψης του σχολείου, καθώς και για τη βελτίωση των σχολικών επιδόσεων και των ποσοστών απασχόλησης. Υπό το πρίσμα αυτό, η ένταξη των Ρομά αποτελεί ουσιαστικό μέρος των συγκλινουσών προσπαθειών που καταβάλλουν η Ένωση και τα κράτη μέλη της. Σύμφωνα με την ισχύουσα διακυβέρνηση του ευρωπαϊκού εξαμήνου προέχει η υλοποίηση σχετικών ειδικών ανά χώρα συστάσεων, ενώ τα συμπεράσματα του Συμβουλίου που εγκρίθηκαν στις 20 Ιουνίου 2013 με τίτλο «Στοχεύοντας στις κοινωνικές επενδύσεις για την ανάπτυξη και τη συνοχή» παρέχουν περαιτέρω καθοδήγηση στις προσπάθειες εξασφάλισης ανάπτυξης χωρίς αποκλεισμούς.

               (19)

               Λαμβανομένων υπόψη των προεκτεθέντων και των αδυναμιών που εντοπίστηκαν, πρέπει να βελτιωθεί και να τεθεί υπό παρακολούθηση η αποτελεσματικότητα των μέτρων ένταξης των Ρομά. Αυτό θα πρέπει να γίνει με πλήρη σεβασμό της αρχής της επικουρικότητας και της πρωταρχικής ευθύνης των κρατών μελών στον τομέα αυτό, λαμβανομένου υπόψη ότι η συλλογή δεδομένων με βάση την εθνοτική καταγωγή δύναται να αποτελέσει ευαίσθητο ζήτημα και ότι τα κράτη μέλη θα πρέπει να επιλέξουν τις δικές τους μεθόδους παρακολούθησης καθώς και κατάλληλες μεθόδους συλλογής δεδομένων, όπως και πιθανούς δείκτες.

               (20)

               Η παρούσα σύσταση αποσκοπεί να βρει έρεισμα στις διάφορες συστάσεις που έχουν προηγουμένως εκδοθεί στα ψηφίσματα του Ευρωπαϊκού Κοινοβουλίου, στα συμπεράσματα του Συμβουλίου και στις ανακοινώσεις της Επιτροπής, σχετικά με την ένταξη των Ρομά. Έχει δε ως στόχο να συμπληρώσει την υφιστάμενη νομοθεσία της Ένωσης κατά των διακρίσεων συμβάλλοντας κατά τον τρόπο αυτό στην αποτελεσματικότερη εφαρμογή και επιβολή της.

               (21)

               Η παρούσα σύσταση δεν πραγματεύεται τη διαφορετική μεταχείριση λόγω εθνικότητας και δεν θίγει διατάξεις και όρους που αφορούν το νομικό καθεστώς υπηκόων τρίτων χωρών και απάτριδων που βρίσκονται στο έδαφος των κρατών μελών δυνάμει της εθνικής νομοθεσίας και της νομοθεσίας της Ένωσης, ή τις έννομες συνέπειες του καθεστώτος αυτού.

               (22)

               Στον κανονισμό (EE) αριθ. 1303/2013 του Ευρωπαϊκού Κοινοβουλίου και του Συμβουλίου (3), καλούνται τα κράτη μέλη να καθορίσουν, εφόσον ενδείκνυται, ολοκληρωμένη προσέγγιση για την αντιμετώπιση των ειδικών αναγκών των γεωγραφικών περιοχών που πλήττονται περισσότερο από τη φτώχεια ή στοχευμένων ομάδων που αντιμετωπίζουν τον υψηλότερο κίνδυνο διακρίσεων ή κοινωνικού αποκλεισμού, με ειδική μέριμνα για τις περιθωριοποιημένες κοινότητες. Ο κανονισμός (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου (4) για την περίοδο προγραμματισμού 2014-2020, περιλαμβάνει, υπό το Ευρωπαϊκό Κοινωνικό Ταμείο (ΕΚΤ), μια επενδυτική προτεραιότητα εστιασμένη στην κοινωνικοοικονομική ένταξη των περιθωριοποιημένων κοινοτήτων όπως οι Ρομά δια των οποίων συμπληρώνονται τα άλλα ευρωπαϊκά διαρθρωτικά και επενδυτικά ταμεία (5).

         ΣΗΜΕΙΩΝΟΝΤΑΣ ΟΤΙ:
   ΣΚΟΠΟΣ
   Σκοπός της παρούσας σύστασης είναι η παροχή καθοδήγησης στα κράτη μέλη ώστε να λάβουν αποτελεσματικότερα μέτρα για την ένταξη των Ρομά και η αυστηρότερη εφαρμογή των οικείων εθνικών τους στρατηγικών ή ολοκληρωμένης δέσμης μέτρων πολιτικής στο πλαίσιο ευρύτερων πολιτικών κοινωνικής ένταξης για τη βελτίωση της κατάστασης των Ρομά και τη γεφύρωση του χάσματος μεταξύ των Ρομά και του υπόλοιπου πληθυσμού.
   Το μέγεθος και η κοινωνική και οικονομική κατάσταση του πληθυσμού των Ρομά ποικίλλουν σε μεγάλο βαθμό μεταξύ των διαφόρων κρατών μελών. Ως εκ τούτου, οι εθνικές προσεγγίσεις για την ένταξη των Ρομά θα πρέπει να είναι προσαρμοσμένες στις ιδιαίτερες περιστάσεις και ανάγκες επιτόπου, μεταξύ άλλων υιοθετώντας ή συνεχίζοντας την εφαρμογή πολιτικών που απευθύνονται στις περιθωριοποιημένες και μειονεκτούσες ομάδες, όπως οι Ρομά, σε ένα ευρύτερο πλαίσιο.
   Η παρούσα σύσταση εστιάζει ρητώς σε μέτρα για την προώθηση της ένταξης των Ρομά χωρίς να επιδιώκει τον αποκλεισμό άλλων περιθωριοποιημένων και μειονεκτουσών ομάδων. Τα μέτρα ένταξης θα πρέπει να βασίζονται στις ίδιες αρχές και σε συγκρίσιμες συνθήκες.
   ΣΥΝΙΣΤΑ ΣΤΑ ΚΡΑΤΗ ΜΕΛΗ:
   1.   ΟΥΣΙΑΣΤΙΚΑ ΖΗΤΗΜΑΤΑ ΠΟΛΙΤΙΚΗΣ

      Αποτελεσματικά μέτρα πολιτικής

               1.1.

               Αποσκοπώντας στην προώθηση της πλήρους ισότητας των Ρομά στην πράξη, να λάβουν αποτελεσματικά μέτρα πολιτικής για την εξασφάλιση της ίσης μεταχείρισής τους και του σεβασμού των θεμελιωδών δικαιωμάτων τους, συμπεριλαμβανομένης της ισότιμης πρόσβασης στην εκπαίδευση, την απασχόληση, την υγειονομική περίθαλψη και τη στέγαση. Ο στόχος αυτός θα μπορούσε να επιτευχθεί είτε μέσω οριζόντιων ή στοχευμένων μέτρων καθώς επίσης και μέσω ειδικών μέτρων πρόληψης ή αντιστάθμισης των μειονεκτημάτων, είτε με συνδυασμό των δύο, αποδίδοντας ιδιαίτερη προσοχή στη διάσταση των φύλων.

               1.2.

               Να εγκρίνουν μέτρα τα οποία μπορούν να βασιστούν σε κοινωνικοοικονομικούς δείκτες, όπως η υψηλή μακροχρόνια ανεργία, τα επίπεδα των εκπαιδευτικών επιδόσεων και των υγειονομικών παραμέτρων, ή μπορούν να εστιαστούν σε γεωγραφικές περιοχές στα όρια της περιθωριοποίησης ή/και του κοινωνικού διαχωρισμού.

      Πρόσβαση στην εκπαίδευση

               1.3.

               Να λάβουν αποτελεσματικά μέτρα που θα διασφαλίζουν την ίση μεταχείριση και την πλήρη πρόσβαση των αγοριών και των κοριτσιών Ρομά σε ποιοτική γενική εκπαίδευση και θα εξασφαλίζουν ότι όλοι οι μαθητές Ρομά ολοκληρώνουν τουλάχιστον την υποχρεωτική εκπαίδευση (6). Ο στόχος αυτός θα μπορούσε να επιτευχθεί με τη λήψη μέτρων όπως:

                           α)

                           κατάργηση του διαχωρισμού στα σχολεία,

                           β)

                           τερματισμός τυχόν απρόσφορης τοποθέτησης των μαθητών Ρομά σε σχολεία ειδικής αγωγής και εκπαίδευσης,

                           γ)

                           μείωση της πρόωρης εγκατάλειψης του σχολείου (7) σε όλες τις βαθμίδες της εκπαίδευσης, συμπεριλαμβανομένων της δευτεροβάθμιας και επαγγελματικής εκπαίδευσης,

                           δ)

                           αύξηση της πρόσβασης σε προσχολική αγωγή και μέριμνα, και βελτίωση της ποιότητάς της, συμπεριλαμβανομένης της παροχής στοχευμένης στήριξης, όπου απαιτείται,

                           ε)

                           συνεκτίμηση των αναγκών μεμονωμένων μαθητών καθώς και δέουσα αντιμετώπισή τους, σε στενή συνεργασία με τις οικογένειές τους,

                           στ)

                           χρήση ειδικά προσαρμοσμένων μεθόδων διδασκαλίας και εκμάθησης χωρίς αποκλεισμούς, συμπεριλαμβανομένης της μαθησιακής υποστήριξης για άτομα που εμφανίζουν δυσκολίες μάθησης και της λήψης μέτρων για την καταπολέμηση του αναλφαβητισμού, καθώς και προώθηση της προσφοράς και της συμμετοχής σε δραστηριότητες εκτός του σχολικού προγράμματος,

                           ζ)

                           ενθάρρυνση της μεγαλύτερης συμμετοχής των γονέων και βελτίωση της εκπαίδευσης των διδασκόντων, όπου απαιτείται,

                           η)

                           ενθάρρυνση της συμμετοχής των Ρομά στη δευτεροβάθμια και τριτοβάθμια εκπαίδευση καθώς και της ολοκλήρωσής της,

                           θ)

                           διεύρυνση της πρόσβασης σε εκπαίδευση δεύτερης ευκαιρίας και σε εκπαίδευση ενηλίκων και διευκόλυνση της μετάβασης μεταξύ των βαθμίδων εκπαίδευσης καθώς και στήριξη της απόκτησης δεξιοτήτων προσαρμοσμένων στις ανάγκες της αγοράς εργασίας.

      Πρόσβαση στην απασχόληση

               1.4.

               Να λάβουν αποτελεσματικά μέτρα που θα διασφαλίζουν την ίση μεταχείριση των Ρομά όσον αφορά την πρόσβαση στην αγορά εργασίας και τις ευκαιρίες απασχόλησης. Ο στόχος αυτός θα μπορούσε να επιτευχθεί με τη λήψη μέτρων όπως:

                           α)

                           υποστήριξη της πρώτης εργασιακής εμπειρίας, της επαγγελματικής εκπαίδευσης, της κατάρτισης στο χώρο εργασίας, της δια βίου μάθησης και της ανάπτυξης δεξιοτήτων,

                           β)

                           υποστήριξη της αυτοαπασχόλησης και της επιχειρηματικότητας,

                           γ)

                           παροχή ισότιμης πρόσβασης σε βασικές δημόσιες υπηρεσίες απασχόλησης, παράλληλα με την παροχή υπηρεσιών σε μεμονωμένους Ρομά που αναζητούν εργασία, εστιάζοντας σε εξατομικευμένο επαγγελματικό προσανατολισμό και σχεδιασμό δράσεων και, κατά περίπτωση, προώθηση των δυνατοτήτων απασχόλησης σε δημόσιες υπηρεσίες,

                           δ)

                           εξάλειψη των φραγμών, συμπεριλαμβανομένων των διακρίσεων, για την (επαν-) είσοδο στην αγορά εργασίας.

      Πρόσβαση στην υγειονομική περίθαλψη

               1.5.

               Να λάβουν αποτελεσματικά μέτρα που θα διασφαλίζουν την ίση μεταχείριση των Ρομά όσον αφορά την πρόσβαση σε καθολικές υπηρεσίες υγειονομικής περίθαλψης (8) με βάση γενικά κριτήρια επιλεξιμότητας. Ο στόχος αυτός θα μπορούσε να επιτευχθεί με τη λήψη μέτρων όπως:

                           α)

                           άρση κάθε εμποδίου πρόσβασης στο καθεστώς υγειονομικής περίθαλψης που παρέχεται στον υπόλοιπο πληθυσμό,

                           β)

                           βελτίωση της πρόσβασης σε προληπτικές ιατρικές εξετάσεις, προγεννητική και μεταγεννητική περίθαλψη και οικογενειακό προγραμματισμό καθώς και σε γενετήσια και αναπαραγωγική υγειονομική μέριμνα, που παρέχονται εν γένει από τις εθνικές υπηρεσίες υγειονομικής περίθαλψης,

                           γ)

                           βελτίωση της πρόσβασης σε προγράμματα δωρεάν εμβολιασμών για παιδιά και προγράμματα εμβολιασμών ιδίως για ομάδες κινδύνου ή/και όσους ζουν σε περιθωριοποιημένες ή/και απόκεντρες περιοχές,

                           δ)

                           ενίσχυση της ευαισθητοποίησης σε θέματα υγιεινής και υγειονομικής μέριμνας.

      Πρόσβαση στη στέγαση

               1.6.

               Να λάβουν αποτελεσματικά μέτρα που θα διασφαλίζουν την ίση μεταχείριση των Ρομά όσον αφορά την πρόσβαση στη στέγαση. Ο στόχος αυτός θα μπορούσε να επιτευχθεί με τη λήψη μέτρων όπως:

                           α)

                           κατάργηση της χωροθετικής απομόνωσης και προώθηση της εξάλειψής της,

                           β)

                           προώθηση της πρόσβασης χωρίς διακρίσεις σε κοινωνική στέγη,

                           γ)

                           χωροθέτηση χώρων στάθμευσης για μετακινούμενους Ρομά, αναλόγως με τις ανάγκες σε τοπικό επίπεδο, και

                           δ)

                           εξασφάλιση της πρόσβασης σε υπηρεσίες κοινής ωφέλειας (όπως νερό, ηλεκτρικό ρεύμα και φυσικό αέριο) και σε υποδομές στέγασης σύμφωνα με τις εθνικές κανονιστικές διατάξεις.

               1.7.

               Όπου ενδείκνυται, πρέπει να εξασφαλίζεται ότι οι αιτήσεις των τοπικών αρχών για σχέδια αστικής ανάπλασης περιλαμβάνουν ολοκληρωμένες στεγαστικές παρεμβάσεις υπέρ των περιθωριοποιημένων κοινοτήτων.

               1.8.

               Να προωθήσουν την τοπική ανάπτυξη με πρωτοβουλία των κοινοτήτων ή/και ολοκληρωμένες εδαφικές επενδύσεις με την υποστήριξη των Ευρωπαϊκών Διαρθρωτικών και Επενδυτικών Ταμείων.

      Χρηματοδότηση

               1.9.

               Να παράσχουν επαρκή χρηματοδότηση για την εφαρμογή και παρακολούθηση των αντίστοιχων εθνικών και τοπικών στρατηγικών και σχεδίων δράσης από κάθε διαθέσιμη πηγή χρηματοδότησης (τοπική, εθνική, ενωσιακή και διεθνή) για την επίτευξη του στόχου της ένταξης των Ρομά μέσω οριζόντιων ή στοχευμένων μέτρων.

               1.10.

               Η προώθηση της κοινωνικής ένταξης και η καταπολέμηση της φτώχειας και των διακρίσεων, καθώς και μεταξύ άλλων η κοινωνικοοικονομική ένταξη περιθωριοποιημένων κοινοτήτων όπως οι Ρομά, θα πρέπει να διευκολυνθούν με τη διάθεση σε κάθε κράτος μέλος τουλάχιστον του 20% των συνολικών πόρων του ΕΚΤ για επενδύσεις στο ανθρώπινο κεφάλαιο όπως προβλέπεται στα άρθρα 3 και 4 του κανονισμού (ΕΕ) αριθ. 1304/2013.

               1.11.

               Να λάβουν κατάλληλα μέτρα, αναλόγως του μεγέθους και της κοινωνικής και οικονομικής κατάστασης των κοινοτήτων Ρομά και του χάσματος μεταξύ των πληθυσμών Ρομά και μη Ρομά καθώς και των προκλήσεων που επισημάνθηκαν στο πλαίσιο του Ευρωπαϊκού Εξαμήνου για ορισμένα κράτη μέλη, προκειμένου να περιληφθεί η ένταξη των Ρομά μεταξύ των προτεραιοτήτων στο πλαίσιο των συμφωνιών σύμπραξης για τη χρησιμοποίηση των Ευρωπαϊκών διαρθρωτικών και επενδυτικών ταμείων (9) κατά το διάστημα 2014-2020.

               1.12.

               Να βελτιώσουν τις οικείες ικανότητες διαχείρισης, παρακολούθησης και αξιολόγησης, στηριζόμενα στην τεχνική αρωγή των Ευρωπαϊκών διαρθρωτικών και επενδυτικών ταμείων και να διευκολύνουν τη χρησιμοποίηση των εθνικών και ενωσιακών ταμείων προς ενίσχυση της ανάπτυξης ικανοτήτων των τοπικών αρχών και των οργανώσεων της κοινωνίας των πολιτών με σκοπό την αποτελεσματική υλοποίηση των προγραμμάτων.

               1.13.

               Να κατανείμουν τη δημόσια χρηματοδότηση όσον αφορά την υλοποίηση εθνικών στρατηγικών για την ένταξη των Ρομά ή ολοκληρωμένης δέσμης μέτρων πολιτικής αναλόγως των ειδικών αναγκών των Ρομά ή των γεωγραφικών περιοχών που πλήττονται περισσότερο από τη φτώχεια και τον κοινωνικό αποκλεισμό, και να συνεκτιμήσουν τη διάσταση των φύλων.

         2.   ΟΡΙΖΟΝΤΙΑ ΜΕΤΡΑ ΠΟΛΙΤΙΚΗΣ

      Απαγόρευση των διακρίσεων

               2.1.

               Να συνεχίσουν τις προσπάθειές τους προκειμένου να εξασφαλιστεί η αποτελεσματική έμπρακτη εφαρμογή της οδηγίας 2000/43/ΕΚ, λαμβάνοντας ειδικότερα μέριμνα ώστε οι οικείοι εθνικοί, περιφερειακοί και τοπικοί διοικητικοί κανονισμοί να μην εισάγουν διακρίσεις ούτε να οδηγούν σε πρακτικές κοινωνικού διαχωρισμού. Η συναφής νομολογία του Ευρωπαϊκού Δικαστηρίου των Δικαιωμάτων του Ανθρώπου θα πρέπει να χρησιμεύσει ως σημείο αναφοράς για τη συμμόρφωση των διατάξεων ή πρακτικών με τα ανθρώπινα δικαιώματα στο πλαίσιο αυτό.

               2.2.

               Να εφαρμόσουν, όπου ενδείκνυται, μέτρα εξάλειψης του κοινωνικού διαχωρισμού των Ρομά σε περιφερειακό και τοπικό επίπεδο. Οι πολιτικές και τα μέτρα για την καταπολέμηση του κοινωνικού διαχωρισμού θα πρέπει να συνοδεύονται από κατάλληλα προγράμματα κατάρτισης και ενημέρωσης, συμπεριλαμβανομένης της κατάρτισης και ενημέρωσης σχετικά με την προάσπιση των ανθρωπίνων δικαιωμάτων, που θα απευθύνονται σε τοπικούς δημόσιους υπαλλήλους και εκπροσώπους της κοινωνίας των πολιτών καθώς και στους ίδιους τους Ρομά.

               2.3.

               Να μεριμνήσουν ώστε, σε περίπτωση αναγκαστικών εξώσεων, να γίνονται πλήρως σεβαστές η νομοθεσία της Ένωσης καθώς και άλλες διεθνείς υποχρεώσεις στον τομέα των ανθρωπίνων δικαιωμάτων, όπως οι υποχρεώσεις που απορρέουν από την Ευρωπαϊκή Σύμβαση περί ανθρωπίνων δικαιωμάτων.

               2.4.

               Να εφαρμόσουν μέτρα για την καταπολέμηση των διακρίσεων και των προκαταλήψεων κατά των Ρομά, ενίοτε αναφερόμενα ως μέτρα απαγόρευσης των διακρίσεων κατά Αθίγγανων, σε κάθε κοινωνικό τομέα. Μεταξύ των μέτρων αυτών θα μπορούσαν να περιληφθούν τα ακόλουθα:

                           α)

                           μεγαλύτερη ευαισθητοποίηση των κοινοτήτων Ρομά και του ευρέος κοινού σχετικά με τα οφέλη της ένταξης των Ρομά,

                           β)

                           αυξημένη προβολή στο ευρύ κοινό του πολυπολιτισμικού χαρακτήρα των κοινωνιών και μεγαλύτερη ευαισθητοποίηση της κοινής γνώμης ως προς τα προβλήματα ένταξης που αντιμετωπίζουν οι Ρομά καθώς και εξέταση των πτυχών αυτών στα σχολικά προγράμματα της δημόσιας εκπαίδευσης και τη συναφή διδακτέα ύλη, όπου ενδείκνυται, και

                           γ)

                           λήψη αποτελεσματικών μέτρων για την καταπολέμηση της φρασεολογίας και της ρητορικής μίσους κατά των Ρομά και ανάσχεση της έκφρασης ρατσισμού, των στερεοτύπων ή του στιγματισμού και άλλων συμπεριφορών που θα μπορούσαν να θεωρηθούν υποκίνηση σε διακρίσεις κατά των Ρομά.

      Προστασία των παιδιών και των γυναικών Ρομά

               2.5.

               Να καταπολεμήσουν κάθε μορφή διακρίσεων καθώς και τις πολύμορφες διακρίσεις κατά των παιδιών και των γυναικών Ρομά, και να αντιμετωπίσουν τα φαινόμενα βίας περιλαμβανομένης της οικογενειακής βίας κατά των γυναικών και κοριτσιών, την εμπορία ανθρώπων, τους γάμους ανηλίκων και τους καταναγκαστικούς γάμους, και την επαιτεία με εμπλοκή παιδιών, ιδίως μέσω της επιβολής του νόμου. Για το σκοπό αυτόν, τα κράτη μέλη θα πρέπει να εξασφαλίσουν τη συμμετοχή στις σχετικές εργασίες όλων των αρμόδιων φορέων, συμπεριλαμβανομένων των δημόσιων αρχών, της κοινωνίας των πολιτών και των κοινοτήτων Ρομά. Υπό το πρίσμα αυτό, ενθαρρύνεται η συνεργασία μεταξύ κρατών μελών σε καταστάσεις που έχουν διασυνοριακή διάσταση.

      Μείωση της φτώχειας μέσω κοινωνικών επενδύσεων

               2.6.

               Να καταπολεμήσουν τη φτώχεια και τον κοινωνικό αποκλεισμό που πλήττουν τους μειονεκτούντες, συμπεριλαμβανομένων των Ρομά, με επένδυση στο ανθρώπινο κεφάλαιο και με πολιτικές κοινωνικής συνοχής. Ο στόχος αυτός θα μπορούσε να επιτευχθεί με τη λήψη μέτρων όπως:

                           α)

                           στήριξη των Ρομά καθόλη τη διάρκεια του βίου τους, ξεκινώντας όσο το δυνατό νωρίτερα και αντιμετωπίζοντας συστηματικά τους κινδύνους στους οποίους εκτίθενται στα διάφορα στάδια της ζωής τους, καθώς και μέσω της επένδυσης στην ποιοτική προσχολική εκπαίδευση και μέριμνα χωρίς αποκλεισμούς, σε στοχοθετημένα προγράμματα εγγύησης για τη νεολαία, στη δια βίου μάθηση και σε μέτρα ενεργούς γήρανσης,

                           β)

                           εφαρμογή πολιτικών ενεργοποίησης και δραστηριοποίησης μέσω της υποστήριξης της (επαν-)εισόδου στην αγορά εργασίας με βάση στοχευμένα ή οριζόντια προγράμματα στήριξης της απασχόλησης, και προώθηση μιας αγοράς εργασίας χωρίς αποκλεισμούς, μέσω της ανάσχεσης των διακρίσεων στο χώρο εργασίας, και

                           γ)

                           καταλληλότερη και βιωσιμότερη εξασφάλιση κοινωνικών παροχών και κοινωνικών υπηρεσιών στους μειονεκτούντες, συμπεριλαμβανομένων των Ρομά, σύμφωνα με την εθνική νομοθεσία, με πιο συμμετοχικές κοινωνικές πολιτικές, την απλούστευση των διαδικασιών και την καταπολέμηση της απάτης και των σφαλμάτων. Εφαρμογή των προγραμμάτων κοινωνικής πρόνοιας και παροχή επαρκούς εισοδηματικής στήριξης στα πρόσωπα που πληρούν τα σχετικά κριτήρια.

               2.7.

               Να εξετάσουν το ενδεχόμενο, αναλόγως του μεγέθους και της κοινωνικής και οικονομικής κατάστασης του οικείου πληθυσμού Ρομά, να αναγάγουν την ένταξη των Ρομά σε σημαντικό κεφάλαιο των οικείων εθνικών μεταρρυθμιστικών προγραμμάτων ή των αντίστοιχων εθνικών κοινωνικών εκθέσεων στο πλαίσιο της στρατηγικής «Ευρώπη 2020».

      Χειραφέτηση

               2.8.

               Να στηρίξουν την ενεργό ανάμειξη των Ρομά στα κοινά, μέσω της ενίσχυσης της κοινωνικής, οικονομικής, πολιτικής και πολιτιστικής συμμετοχής τους στο κοινωνικό γίγνεσθαι, μεταξύ άλλων και σε τοπικό επίπεδο, δεδομένου ότι η ενεργός ανάμειξη και συμμετοχή των ίδιων των Ρομά, όπως και των αντιπροσώπων και των οργανώσεών τους, είναι καίριας σημασίας για τη βελτίωση των συνθηκών διαβίωσής τους, αλλά και για την προώθηση της κοινωνικής τους ένταξης.

               2.9.

               Να προωθήσουν, όταν ενδείκνυται αναλόγως των τοπικών προσεγγίσεων έναντι της ένταξης, την κατάρτιση και απασχόληση εξειδικευμένων μεσολαβητών για τους Ρομά προκειμένου να χρησιμοποιηθεί η διαμεσολάβηση ως ένα από τα μέτρα για την αντιμετώπιση των ανισοτήτων που αντιμετωπίζουν οι Ρομά από άποψη πρόσβασης στην ποιοτική εκπαίδευση, την απασχόληση, την υγειονομική περίθαλψη και τη στέγαση.

               2.10.

               Να προβούν σε δραστηριότητες ενημέρωσης προκειμένου να ευαισθητοποιήσουν περαιτέρω τους Ρομά σχετικά με τα δικαιώματα (ιδίως όσον αφορά τις διακρίσεις και τις δυνατότητες προσφυγής) και τις υποχρεώσεις τους ως πολιτών.

         3.   ΔΙΑΡΘΡΩΤΙΚΑ ΜΕΤΡΑ

      Τοπική δράση

               3.1.

               Να ενθαρρύνουν τις περιφερειακές και τοπικές αρχές, με σεβασμό των αρμοδιοτήτων τους, στην ανάπτυξη τοπικών σχεδίων δράσης ή στρατηγικών ή δέσμης τοπικών μέτρων πολιτικής στο πλαίσιο ευρύτερων πολιτικών κοινωνικής ένταξης, που θα μπορούν να περιλαμβάνουν βασικές γραμμές, σημεία αναφοράς και μετρήσιμους στόχους για την ένταξη των Ρομά καθώς και να εξασφαλίζουν κατάλληλη χρηματοδότηση.

               3.2.

               Να καλέσουν τις περιφερειακές και τοπικές αρχές και την τοπική κοινωνία των πολιτών να συμμετάσχουν στην ανάπτυξη, την υλοποίηση και την παρακολούθηση των οικείων εθνικών στρατηγικών ή ολοκληρωμένων μέτρων πολιτικής στο πλαίσιο ευρύτερων πολιτικών κοινωνικής ένταξης. Οι ενδιαφερόμενοι εκπρόσωποι και φορείς θα πρέπει να συμμετέχουν στις συμφωνίες σύμπραξης και στα επιχειρησιακά προγράμματα που συγχρηματοδοτούνται από τα Ευρωπαϊκά διαρθρωτικά και επενδυτικά ταμεία. Οι κεντρικές και οι τοπικές αρχές θα πρέπει να συμβάλουν στην υλοποίηση των στρατηγικών.
               Για το σκοπό αυτόν, να στηρίξουν τις δημόσιες τοπικές αρχές για τη διευκόλυνση της υλοποίησης μέτρων πολιτικής σε τοπικό επίπεδο.

               3.3.

               Να επιδιώξουν την υιοθέτηση σε τοπικό επίπεδο ολοκληρωμένης προσέγγισης όσον αφορά οικογένειες με καταγωγή Ρομά που αντιμετωπίζουν πλειάδα προβλημάτων όπως η μη ολοκλήρωση της σχολικής εκπαίδευσης, χρέη, φτώχεια και επισφαλής υγεία. Για το σκοπό αυτόν, θα μπορούσε να ενισχυθεί η ικανότητα των τοπικών αρχών, με σεβασμό της κατανομής αρμοδιοτήτων στο εσωτερικό κάθε κράτους μέλους, προκειμένου να είναι σε θέση να συνεργαστούν αποτελεσματικά με τις ενδιαφερόμενες οικογένειες αλλά και με άλλους φορείς, όπως εκπαιδευτικά ιδρύματα, οργανισμοί μέριμνας νέων, αστυνομία, οργανισμοί δημόσιας υγείας και κοινωνικής πρόνοιας, οργανισμοί εστίας, κλπ.

      Πολιτικές παρακολούθησης και αξιολόγησης

               3.4.

               Να παρακολουθήσουν και να αξιολογήσουν δεόντως την αποτελεσματικότητα των αντίστοιχων εθνικών στρατηγικών ή των ολοκληρωμένων μέτρων πολιτικής στο πλαίσιο ευρύτερων πολιτικών κοινωνικής ένταξης. Αυτό θα μπορούσε να επιτευχθεί μέσω της λήψης μέτρων όπως ο καθορισμός γραμμών βάσης και μετρήσιμων στόχων ή μέσω της συλλογής ποιοτικών και ποσοτικών δεδομένων σχετικά με τον κοινωνικό και οικονομικό αντίκτυπο των προαναφερόμενων στρατηγικών ή μέτρων, σύμφωνα με την ισχύουσα εθνική νομοθεσία και τη νομοθεσία της Ένωσης, ιδίως από απόψεως προστασίας των δεδομένων προσωπικού χαρακτήρα.

               3.5.

               Να αξιοποιήσουν σχετικούς βασικούς δείκτες ή μεθόδους εμπειρικής κοινωνικής έρευνας ή συλλογής δεδομένων για την παρακολούθηση και τη μέτρηση της προόδου σε τακτική βάση, ιδίως σε τοπικό επίπεδο, πράγμα που θα επιτρέψει την αποτελεσματική υποβολή εκθέσεων σχετικά με την κατάσταση των Ρομά στα κράτη μέλη με την προαιρετική συνδρομή του Οργανισμού Θεμελιωδών Δικαιωμάτων της Ευρωπαϊκής Ένωσης.

      Όργανα για την προώθηση της ίσης μεταχείρισης

               3.6.

               Να στηρίξουν το έργο και τη θεσμική ικανότητα των οργάνων για την προώθηση της ίσης μεταχείρισης, με την εξασφάλιση κατάλληλων πόρων που θα τους επιτρέψουν να παράσχουν αποτελεσματική νομική και δικαστική συνδρομή και προστασία στους Ρομά που είναι θύματα διακρίσεων.

               3.7.

               Να προωθήσουν τη διεξαγωγή τακτικού διαλόγου μεταξύ των εθνικών σημείων επαφής για την ένταξη των Ρομά και των εθνικών οργάνων για την προώθηση της ίσης μεταχείρισης.

      Εθνικά σημεία επαφής για την ένταξη των Ρομά

               3.8.

               Να παράσχουν στα εθνικά σημεία επαφής για την ένταξη των Ρομά την προσήκουσα εντολή καθώς και κατάλληλους για το ρόλο τους πόρους, ώστε να μπορούν να συντονίσουν αποτελεσματικά τη διατομεακή παρακολούθηση των πολιτικών ένταξης των Ρομά με στόχο την εφαρμογή τους, με σεβασμό της κατανομής αρμοδιοτήτων στο εσωτερικό κάθε κράτους μέλους.

               3.9.

               Να περιλάβουν τα εθνικά σημεία επαφής για την ένταξη των Ρομά στο πλαίσιο των διαδικασιών λήψης αποφάσεων που αφορούν την ανάπτυξη, τη χρηματοδότηση και την υλοποίηση των σχετικών πολιτικών. Τα εθνικά σημεία επαφής για την ένταξη των Ρομά θα πρέπει να διευκολύνουν τη συμμετοχή και την ανάμειξη της κοινωνίας των πολιτών Ρομά στην υλοποίηση των εθνικών στρατηγικών για την ένταξη των Ρομά και των τοπικών σχεδίων δράσης.

      Διακρατική συνεργασία

               3.10.

               Να ενθαρρύνουν την ανάπτυξη και την ενεργό συμμετοχή σε διακρατικές μορφές συνεργασίας σε εθνικό, περιφερειακό ή τοπικό επίπεδο, μέσω πρωτοβουλιών πολιτικής, και ιδίως σε προγράμματα και διμερείς ή πολυμερείς συμφωνίες, προκειμένου:

                           α)

                           να εξασφαλιστεί ο συντονισμός σε θέματα που αφορούν τη διασυνοριακή κινητικότητα των Ρομά στο εσωτερικό της Ένωσης, και

                           β)

                           να στηριχθούν η αμοιβαία μάθηση και η αύξηση των ορθών πρακτικών, για παράδειγμα μέσω της συνεργασίας μεταξύ αρχών που διαχειρίζονται τα διαρθρωτικά ταμεία για το σχεδιασμό αποτελεσματικών παρεμβάσεων υπέρ της ένταξης των Ρομά.

               3.11.

               Η αναφερόμενη στο σημείο 3.10 διακρατική συνεργασία θα πρέπει να συμπληρώνει τα μέτρα που λαμβάνονται στο πλαίσιο των εθνικών στρατηγικών για την ένταξη των Ρομά και των ολοκληρωμένων μέτρων πολιτικής στο πλαίσιο ευρύτερων πολιτικών κοινωνικής ένταξης και τυχόν υφιστάμενων συμφωνιών συνεργασίας μεταξύ των κρατών μελών, όπως η Στρατηγική για την περιοχή του Δούναβη και άλλων διεθνών οργανισμών όπως το Συμβούλιο της Ευρώπης και ο Οργανισμός για την Ασφάλεια και τη Συνεργασία στην Ευρώπη (ΟΑΣΕ).

         4.   ΥΠΟΒΟΛΗ ΕΚΘΕΣΕΩΝ ΚΑΙ ΠΑΡΑΚΟΛΟΥΘΗΣΗ

               4.1.

               Να γνωστοποιήσουν στην Επιτροπή τυχόν μέτρα που λαμβάνονται κατ’ εφαρμογή της παρούσας σύστασης έως 1ης Ιανουαρίου 2016.

               4.2.

               Ακολούθως, να γνωστοποιούν στην Επιτροπή τυχόν νέα μέτρα που λαμβάνονται σε ετήσια βάση στο τέλος κάθε έτους, καθώς και στοιχεία σχετικά με την επιτελεσθείσα πρόοδο ως προς την υλοποίηση των εθνικών στρατηγικών για την ένταξη των Ρομά ή της ολοκληρωμένης δέσμης μέτρων πολιτικής στο πλαίσιο ευρύτερων πολιτικών κοινωνικής ένταξης.

         ΚΑΛΕΙ ΣΥΝΕΠΩΣ ΤΗΝ ΕΠΙΤΡΟΠΗ:

               5.1.

               Να μεριμνήσει ώστε τα στοιχεία που παρέχουν τα κράτη μέλη να χρησιμεύσουν ως βάση για την εκπόνηση των ετήσιων εκθέσεών της προς το Ευρωπαϊκό Κοινοβούλιο και το Συμβούλιο σχετικά με την υλοποίηση των εθνικών στρατηγικών για την ένταξη των Ρομά, και ως συμβολή στο πλαίσιο του Ευρωπαϊκού Εξαμήνου της Στρατηγικής «Ευρώπη 2020», με τη διατύπωση ειδικών ανά χώρα συστάσεων.

               5.2.

               Σε αυτή τη βάση, να παρακολουθεί στενά την κατάσταση και να αξιολογήσει, έως 1ης Ιανουαρίου 2019, εάν είναι σκόπιμο να αναθεωρηθεί και να επικαιροποιηθεί η παρούσα σύσταση.

      Βρυξέλλες, 9 Δεκεμβρίου 2013.

            Για το Συμβούλιο

            Η Πρόεδρος

         A. PABEDINSKIENĖ

      (1)  Οδηγία 2000/43/ΕΚ του Συμβουλίου, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής (ΕΕ L 180, της 19.7.2000, σ. 22).

      (2)  Οδηγία 2004/38/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ L 158, της 30.4.2004, σ. 77).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Κανονισμός (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Κοινωνικό Ταμείο και την κατάργηση του κανονισμού (ΕΚ) αριθ. 1081/2006 του Συμβουλίου (ΕΕ L 347 της 20.12.2013, σ. 470).

      (5)  Ευρωπαϊκά διαθρωτικά και επενδυτικά ταμεία: Ευρωπαϊκό ταμείο περιφερειακής ανάπτυξης, (ΕΤΠΑ), Ευρωπαϊκό κοινωνικό ταμείο (ΕΚΤ), Ταμείο συνοχής (ΤΣ), Ευρωπαϊκό γεωργικό ταμείο αγροτικής ανάπτυξης (ΕΓΤΑΑ) και Ευρωπαϊκό Ταμείο Θάλασσας και Αλιείας (ΕΤΘΑ).

      (6)  Το δικαίωμα του παιδιού στην εκπαίδευση κατοχυρώνεται στο άρθρο 28 της Σύμβασης των Ηνωμένων Εθνών για τα δικαιώματα του παιδιού.

      (7)  Βλ. τη σύσταση του Συμβουλίου, της 28ης Ιουνίου 2011, σχετικά με πολιτικές για τη μείωση της πρόωρης εγκατάλειψης του σχολείου (ΕΕ C 191, της 1.7.2011, σ. 1). Ένας από τους βασικούς στόχους που συμφωνήθηκαν από το Ευρωπαϊκό Συμβούλιο στο πλαίσιο της στρατηγικής «Ευρώπη 2020» είναι να μειωθεί το ποσοστό των ατόμων που εγκαταλείπουν πρόωρα το σχολείο σε λιγότερο από 10 % και να διασφαλιστεί ότι το 40 % τουλάχιστον της νεότερης γενιάς θα αποκτά τίτλο τριτοβάθμιας εκπαίδευσης ή ισοδύναμο.

      (8)  Η παρούσα σύσταση δεν θίγει τις διατάξεις της οδηγίας 2004/38/ΕΚ, με την οποία απαιτείται από τους πολίτες της Ένωσης να «διαθέτουν επαρκείς πόρους για τους ίδιους και τα μέλη της οικογένειάς τους, ώστε να μην επιβαρύνουν το σύστημα κοινωνικής πρόνοιας του κράτους μέλους υποδοχής κατά τη διάρκεια της παραμονής τους, καθώς και πλήρη ασφαλιστική κάλυψη ασθενείας στο κράτος μέλος υποδοχής».

      (9)  Το ΕΤΠΑ μπορεί να χρησιμοποιηθεί για τη στήριξη έργων υποδομής στους τομείς της υγείας, της εκπαίδευσης και της στέγασης.


Avis juridique important

|

E2003C0097

Σύσταση της Εποπτεύουσας Αρχής της ΕΖΕΣ αριθ. 97/03/COL, της 19ης Ιουνίου 2003, σχετικά με συντονισμένο πρόγραμμα παρακολούθησης κατά το 2003 της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα άλλα προϊόντα φυτικής προέλευσης

Επίσημη Εφημερίδα αριθ. L 227 της 11/09/2003 σ. 0045 - 0049

Σύσταση της Εποπτεύουσας Αρχής της ΕΖΕΣαριθ. 97/03/COLτης 19ης Ιουνίου 2003σχετικά με συντονισμένο πρόγραμμα παρακολούθησης κατά το 2003 της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα άλλα προϊόντα φυτικής προέλευσηςΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο (ΕΟΧ), και ιδίως το άρθρο 109 παράγραφος 1 και το πρωτόκολλο 1,τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,την πράξη που αναφέρεται στο σημείο 38 του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ [Οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά(1)], όπως τροποποιήθηκε και προσαρμόσθηκε τελευταία στη συμφωνία για τον ΕΟΧ με το πρωτόκολλο 1 αυτής και ιδίως με το άρθρο 7 παράγραφος 2 στοιχείο β),την πράξη που αναφέρεται στο σημείο 54 του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ [Οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(2)] όπως τροποποιήθηκε και προσαρμόσθηκε τελευταία στη συμφωνία για τον ΕΟΧ με το πρωτόκολλο 1 αυτής και ιδίως με το άρθρο 4 παράγραφος 2 στοιχείο β),Ύστερα από διαβουλεύσεις με την επιτροπή τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,Εκτιμώντας τα ακόλουθα:(1) Το άρθρο 7 παράγραφος 2 στοιχείο β) της οδηγίας 86/362/ΕΟΚ και το άρθρο 4 παράγραφος 2 στοιχείο β) της οδηγίας 90/642/ΕΟΚ απαιτούν από την Εποπτεύουσα Αρχή της ΕΖΕΣ να υποβάλλει προς την επιτροπή τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ, και έως τις 31 Δεκεμβρίου εκάστου έτους σύσταση όπου καθορίζεται ένα συντονισμένο πρόγραμμα παρακολούθησης με σκοπό την εξασφάλιση της συμμόρφωσης με τις μέγιστες περιεκτικότητες για τα κατάλοιπα φυτοφαρμάκων οι οποίες καθορίζονται στα παραρτήματα ΙΙ των εν λόγω οδηγιών. Το άρθρο 1 παράγραφος 1 του κανονισμού (ΕΚ) αριθ. 645/2000 της Επιτροπής(3), ορίζει ότι οι εν λόγω συστάσεις μπορεί να καλύπτουν περιόδους ενός έως πέντε ετών.(2) Η Εποπτεύουσα Αρχή της ΕΖΕΣ πρέπει να μεριμνήσει σταδιακά για τη δημιουργία ενός συστήματος το οποίο θα επιτρέπει την εκτίμηση της πραγματικής έκθεσης στα φυτοφάρμακα μέσω των τροφίμων, όπως προβλέπεται στο άρθρο 7 παράγραφος 3 στοιχείο β) της οδηγίας 86/362/ΕΟΚ και στο άρθρο 4 παράγραφος 3 στοιχείο β) της οδηγίας 90/642/ΕΟΚ. Για να ανταποκρίνονται οι εκτιμήσεις στην πραγματικότητα, πρέπει να διατίθενται στοιχεία σχετικά με τον έλεγχο των υπολειμμάτων φυτοφαρμάκων σε ορισμένα τρόφιμα που αποτελούν βασικά συστατικά του ευρωπαϊκού διαιτολογίου. Αναγνωρίζεται εν γένει ότι τα βασικά συστατικά του ευρωπαϊκού διαιτολογίου περιλαμβάνουν περίπου 20-30 προϊόντα τροφίμων. Λαμβάνοντας υπόψη τους διαθέσιμους σε εθνικό επίπεδο πόρους για τον έλεγχο των υπολειμμάτων φυτοφαρμάκων, τα κράτη μέλη είναι σε θέση να προβαίνουν στην ανάλυση δειγμάτων από οκτώ μόνον προϊόντα ετησίως, στο πλαίσιο του προγράμματος συντονισμένης παρακολούθησης. Οι χρήσεις φυτοφαρμάκων δείχνουν μεταβολές σε χρονικό διάστημα τριών ετών. Κάθε φυτοφάρμακο πρέπει έτσι να ελέγχεται, κατά κανόνα, σε 20-30 προϊόντα τροφίμων, σε μια σειρά τριετών κύκλων.(3) Υπολείμματα των φυτοφαρμάκων acephate, της ομάδας του benomyl, chlorpyriphos, iprodione, methamidophos diazinon, metalaxyl, methidathion, thiabendazole, triazophos, chlorpyriphos-methyl, deltamethrin, endosulfan, imazalil, kresoxim-methyl, lambda-cyhalothrin, της ομάδας maneb, mecarbam, permethrin, pirimiphos-methyl, vinclozolin, azinphos-methyl, captan, chlorothalonil, dichlofluanid, dicofol, dimethoate, folpet, malathion, omethoate, oxydemeton-methyl, phorate, procymidone, propyzamide, azoxystrobine, aldicarb, bromopropylate, cypermethrin, methiocarb, methomyl, parathion και tolylfluanid πρέπει να ελεγχθούν το 2003, καθώς αυτό θα καταστήσει δυνατή τη χρησιμοποίηση αυτών των δεδομένων για την εκτίμηση της πραγματικής έκθεσης σε αυτά μέσω των τροφίμων, δεδομένου ότι αυτά τα στοιχεία ελέγχονται ήδη από το 2001.(4) Απαιτείται συστηματική στατιστική προσέγγιση ως προς τον αριθμό των δειγμάτων που θα πρέπει να λαμβάνονται σε κάθε συντονισμένη άσκηση παρακολούθησης. Η εν λόγω προσέγγιση έχει καθοριστεί από την Επιτροπή στο "Codex Alimentarius"(4). Με βάση μια διωνυμική κατανομή πιθανοτήτων, δύναται να υπολογιστεί ότι η εξέταση 459 δειγμάτων παρέχει 99 % βεβαιότητα για την ανίχνευση 1 δείγματος που περιέχει υπολείμματα φυτοφαρμάκων σε ποσοστό άνω του ορίου ανίχνευσης (LOD) όπου ποσοστό 1 % των προϊόντων φυτικής προέλευσης περιέχουν υπολείμματα άνω του LOD. Συνεπώς, πρέπει να ληφθούν τουλάχιστον 459 δείγματα από ολόκληρο τον Ευρωπαϊκό Οικονομικό Χώρο. Για τα κράτη ΕΖΕΣ συνιστάται η λήψη τουλάχιστον 12 δειγμάτων ανά προϊόν το χρόνο, ανάλογα με τον πληθυσμό και τον αριθμό των καταναλωτών.(5) Η Επιτροπή δημοσίευσε σχέδιο κατευθυντήριων γραμμών που αφορούν τις διαδικασίες ποιοτικού ελέγχου για την ανάλυση υπολειμμάτων φυτοφαρμάκων(5). Το εν λόγω σχέδιο κατευθυντηρίων γραμμών πρέπει να εφαρμόζεται στο μέτρο του δυνατού από τα εργαστήρια ανάλυσης των κρατών ΕΖΕΣ και θα πρέπει να αναθεωρείται συνεχώς βάσει πείρας που αποκτάται από τα προγράμματα ελέγχου.(6) Το άρθρο 4 παράγραφος 2 στοιχείο α) της οδηγίας 90/642/ΕΟΚ και το άρθρο 7 παράγραφος 2 στοιχείο α) της οδηγίας 86/362/ΕΟΚ επιβάλλουν στα κράτη ΕΖΕΣ να διευκρινίζουν τα κριτήρια που εφαρμόζουν κατά την κατάρτιση των εθνικών προγραμμάτων επιθεώρησης, όταν αποστέλλουν στην Εποπτεύουσα Αρχή της ΕΖΕΣ στοιχεία που αφορούν την εφαρμογή τους κατά το επόμενο έτος. Τα εν λόγω στοιχεία πρέπει να περιλαμβάνουν τα κριτήρια για τον καθορισμό του αριθμού των δειγμάτων που πρέπει να λαμβάνονται και των αναλύσεων που πρέπει να πραγματοποιούνται, καθώς και τα ισχύοντα όρια αναφοράς περιεκτικοτήτων και τα κριτήρια βάσει των οποίων αυτά καθορίστηκαν. Πρέπει να παρέχονται λεπτομερή στοιχεία σχετικά με τη διαπίστευση των εργαστηρίων που διενεργούν τις αναλύσεις, δυνάμει της οδηγίας 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων(6).(7) Τα στοιχεία σχετικά με τα αποτελέσματα των προγραμμάτων παρακολούθησης ενδείκνυνται ιδιαίτερα για επεξεργασία, αποθήκευση και διαβίβαση με ηλεκτρονικές/μηχανογραφικές μεθόδους. Έχουν αναπτυχθεί μορφότυποι για τη διαβίβαση δεδομένων με δισκέτα από τα κράτη μέλη της ΕΚ προς την Επιτροπή. Τα κράτη ΕΖΕΣ μπορούν, συνεπώς, να χρησιμοποιήσουν τους ίδιους μορφότυπους και ως εκ τούτου πρέπει να είναι σε θέση να διαβιβάζουν τις εκθέσεις τους στην Εποπτεύουσα Αρχή της ΕΖΕΣ με τον τυποποιημένο μορφότυπο. Η περαιτέρω ανάπτυξη τυποποιημένων μορφοτύπων είναι αποτελεσματικότερη όταν πραγματοποιείται στο πλαίσιο της επεξεργασίας κατευθυντήριων γραμμών,ΣΥΝΙΣΤΑ ΣΤΑ ΚΡΑΤΗ ΤΗΣ ΕΖΕΣ:1. Να πραγματοποιούν δειγματοληψίες και αναλύσεις των συνδυασμών προϊόντων/καταλοίπων φυτοφαρμάκων που περιλαμβάνονται στο παράρτημα της παρούσας σύστασης, με τουλάχιστον 12 δείγματα για κάθε προϊόν και ακολουθώντας, όπως ενδείκνυται, τον τρόπο καταμερισμού της αγοράς κάθε χώρας της ΕΖΕΣ μεταξύ εθνικών επιχειρήσεων, επιχειρήσεων του ΕΟΧ και επιχειρήσεων από τρίτες χώρες. Επιπλέον, να παρακολουθούν ειδικά το συνδυασμό nitrofen/σιτάρι, με την ίδια συχνότητα δειγματοληψίας.Για φυτοφάρμακα που ενδεχομένως αντιπροσωπεύουν οξύ κίνδυνο όπως τα OP-esters, endosulfan και N-methylcarbamates, σε περίπτωση ανίχνευσης των φυτοφαρμάκων αυτών, δέκα δείγματα σταφυλιών, πιπεριάς και αγγουριού πρέπει να υποβάλλονται σε μεμονωμένη ανάλυση καθεμίας των μονάδων του εργαστηριακού δείγματος. Πρέπει να λαμβάνονται δύο δείγματα ικανού αριθμού μονάδων το καθένα, ει δυνατόν από τον ίδιο παραγωγό· εάν στο πρώτο εργαστηριακό δείγμα παρατηρηθεί ανιχνεύσιμο επίπεδο φυτοφαρμάκου, οι μονάδες του δεύτερου δείγματος πρέπει να αναλύονται μεμονωμένα.2. Να ανακοινώσουν τα αποτελέσματα για το τμήμα της ειδικής δράσης που καθορίζεται για το 2003 στο παράρτημα της παρούσας σύστασης, έως τις 31 Αυγούστου 2004, αναφέροντας τις μεθόδους ανάλυσης που χρησιμοποιήθηκαν και τα επιτευχθέντα επίπεδα αναφοράς περιπτώσεων, σύμφωνα με τις διαδικασίες ποιοτικού ελέγχου που καθορίζονται στις διαδικασίες ποιοτικού ελέγχου για την ανάλυση των υπολειμμάτων φυτοφαρμάκων.Η εν λόγω έκθεση, καθώς και η ηλεκτρονική της μορφή, πρέπει να ακολουθεί μορφότυπο σύμφωνο προς τα όσα ορίζονται στα παραρτήματα ΙΙ και ΙΙΙ της σύστασης της Εποπτεύουσας Αρχής της ΕΖΕΣ σχετικά με την εφαρμογή προγράμματος συντονισμένης παρακολούθησης για το 1999(7).3. Να διαβιβάσουν, έως τις 31 Αυγούστου 2003, στην Εποπτεύουσα Αρχή της ΕΖΕΣ και στα κράτη ΕΖΕΣ όλα τα πληροφοριακά στοιχεία που απαιτούνται δυνάμει του άρθρου 7 παράγραφος 3 της οδηγίας 86/362/ΕΟΚ και του άρθρου 4 παράγραφος 3 της οδηγίας 90/642/ΕΟΚ, σχετικά με την άσκηση παρακολούθησης για το 2002, έτσι ώστε να εξασφαλισθεί, τουλάχιστον με δειγματοληπτικούς ελέγχους, η συμμόρφωση με τις μέγιστες περιεκτικότητες σε κατάλοιπα φυτοφαρμάκων· στα εν λόγω στοιχεία πρέπει να συμπεριλαμβάνονται:α) τα αποτελέσματα των εθνικών προγραμμάτων τους που αφορούν τα φυτοφάρμακα τα οποία απαριθμούνται στα παραρτήματα II των οδηγιών 86/362/ΕΟΚ και 90/642/ΕΟΚ, σε σχέση με τα εναρμονισμένα επίπεδα και, εφόσον δεν έχουν ακόμα καθοριστεί σε κοινοτική κλίμακα, σε σχέση με τα ισχύοντα εθνικά επίπεδα·β) στοιχεία όσον αφορά τις διαδικασίες ποιοτικού ελέγχου που εφαρμόζουν τα εργαστήριά τους, και ιδίως στοιχεία που αφορούν πτυχές των προσανατολισμών για τις διαδικασίες ποιοτικού ελέγχου με σκοπό την ανάλυση των υπολειμμάτων φυτοφαρμάκων, που δεν ήταν σε θέση να εφαρμόσουν ή των οποίων η εφαρμογή ήταν προβληματική·γ) στοιχεία σχετικά με τη διαπίστευση (τύπος διαπίστευσης, φορέας διαπίστευσης και αντίγραφο πιστοποιητικού διαπίστευσης) των εργαστηρίων που πραγματοποιούν τις αναλύσεις, σύμφωνα με τις διατάξεις του άρθρου 3 της οδηγίας 93/99/ΕΟΚ·δ) στοιχεία σχετικά με τις δοκιμές ικανότητας και τις δοκιμές δακτυλίου στις οποίες συμμετείχε το εργαστήριο.4. Να αποστείλουν στην Εποπτεύουσα Αρχή της ΕΖΕΣ, έως τις 30 Σεπτεμβρίου 2003, το προβλεπόμενο εθνικό πρόγραμμα παρακολούθησης των ανώτατων περιεκτικοτήτων υπολειμμάτων φυτοφαρμάκων που καθορίζονται από τις οδηγίες 90/642/ΕΟΚ και 86/362/ΕΟΚ για το έτος 2004.Η παρούσα σύσταση απευθύνεται στην Ισλανδία, στο Λιχτενστάιν και στη Νορβηγία.Βρυξέλλες, 19 Ιουνίου 2003.Για την Εποπτεύουσα Αρχή της ΕΖΕΣNiels FengerΔιευθυντής(1) ΕΕ L 221 της 7.8.1986, σ. 37.(2) ΕΕ L 350 της 14.12.1990, σ. 71.(3) ΕΕ L 78 της 29.3.2000, σ. 7.(4) "Codex Alimentarius", υπολείμματα φυτοφαρμάκων στα τρόφιμα, Ρώμη 1994, ISBN 92-5-203271-1, τόμος 2, σ. 372.(5) Έγγραφο αριθ. SANCO/3103/2000 (http://europa.eu.int/comm/food/ fs/ph_ps/pest/index_en.htm).(6) ΕΕ L 290 της 24.11.1993, σ. 14.(7) ΕΕ L 74 της 23.3.2000, παράρτημα II (διαδικασίες ποιοτικού ελέγχου) σ. 25 και παράρτημα III (Έγγραφο εργασίας/Μορφότυπος έκθεσης) σ. 38.ΠΑΡΑΡΤΗΜΑΣυνδυασμοί φυτοφαρμάκων/προϊόντων προς παρακολούθηση κατά τη συγκεκριμένη περίοδο ελέγχου σύμφωνα με το σημείο 1 της σύστασης>ΘΕΣΗ ΠΙΝΑΚΑ>


title: Σύσταση του Συμβουλίου, της 8ης Μαρτίου 2005, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έκτου ΕΤΑ) για το οικονομικό έτος 2003

text:
               23.3.2005

               EL

               Επίσημη Εφημερίδα της Ευρωπαϊκής Ένωσης

               L 77/14

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Μαρτίου 2005
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έκτου ΕΤΑ) για το οικονομικό έτος 2003
   (2005/256/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την τρίτη σύμβαση ΑΚΕ-ΕΟΚ, που υπεγράφη στο Λομέ στις 8 Δεκεμβρίου 1984,
   την εσωτερική συμφωνία 86/126/ΕΟΚ για τη χρηματοδότηση και τη διαχείριση των ενισχύσεων της Κοινότητας (1), και ιδίως το άρθρο 29 παράγραφος 3,
   το δημοσιονομικό κανονισμό, της 11ης Νοεμβρίου 1986, του Έκτου Ευρωπαϊκού Ταμείου Ανάπτυξης (έκτο ΕΤΑ) (2), και ιδίως τα άρθρα 66 έως 73,
   Έχοντας εξετάσει το λογαριασμό διαχείρισης και τον ισολογισμό της λειτουργίας του έκτου ΕΤΑ, που εγκρίθηκαν στις 31 Δεκεμβρίου 2003, καθώς και την έκθεση του Ελεγκτικού Συνεδρίου για το οικονομικό έτος 2003, που συνοδεύεται από τις απαντήσεις της Επιτροπής (3),
   Εκτιμώντας τα ακόλουθα:

               (1)

               Βάσει του άρθρου 29 παράγραφος 3 της προαναφερθείσας εσωτερικής συμφωνίας, η απαλλαγή από την ευθύνη για τη δημοσιονομική διαχείριση του έκτου ΕΤΑ παρέχεται στην Επιτροπή από το Ευρωπαϊκό Κοινοβούλιο ύστερα από σύσταση του Συμβουλίου.

               (2)

               Η εκτέλεση των εργασιών του έκτου ΕΤΑ, από την Επιτροπή, κατά το οικονομικό έτος 2003, ήταν στο σύνολό της ικανοποιητική,

         ΣΥΝΙΣΤΑ
   στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του έκτου ΕΤΑ για το οικονομικό έτος 2003.

      Βρυξέλλες, 8 Μαρτίου 2005.

            Για το Συμβούλιο

            Ο Πρόεδρος

         J.-C. JUNCKER

      (1)  ΕΕ L 86 της 31.3.1986, σ. 210· συμφωνία όπως τροποποιήθηκε τελευταία από την απόφαση 86/281/ΕΟΚ (ΕΕ L 178 της 2.7.1986, σ. 13).

      (2)  ΕΕ L 325 της 20.11.1986, σ. 42.

      (3)  ΕΕ C 293 της 30.11.2004, σ. 315.


Avis juridique important

|

32002H0077

Σύσταση του Συμβουλίου, της 15ης Νοεμβρίου 2001, για τη συνετή χρήση των αντιμικροβιακών ουσιών στην ιατρική (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 034 της 05/02/2002 σ. 0013 - 0016

Σύσταση του Συμβουλίουτης 15ης Νοεμβρίου 2001για τη συνετή χρήση των αντιμικροβιακών ουσιών στην ιατρική(Κείμενο που παρουσιάζει ενδιαφέρον για τον ΕΟΧ)(2002/77/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 152 παράγραφος 4,την πρόταση της Επιτροπής,Εκτιμώντας τα ακόλουθα:(1) Αντιμικροβιακές ουσίες είναι οι ουσίες που παράγονται με συνθετικό ή φυσικό τρόπο από βακτηρίδια, μύκητες ή φυτά και χρησιμοποιούνται για την εξόντωση ή για την παρεμπόδιση του πολλαπλασιασμού των μικροοργανισμών, συμπεριλαμβανομένων των βακτηριδίων, ιών και μυκήτων καθώς και των παρασίτων, ιδιαιτέρως δε των πρωτοζώων.(2) Η χρήση των αντιμικροβιακών ουσιών έχει συμβάλει σημαντικά σε βελτιώσεις της υγείας. Τέτοιες αντιμικροβιακές ουσίες έχουν καθιερωθεί εδώ και πολλές δεκαετίες για την θεραπεία και πρόληψη των μεταδοτικών ασθενειών και των λοιμώξεων. Ωστόσο, η χρήση τους συνοδεύεται από αυξανόμενο επιπολασμό μικροοργανισμών οι οποίοι έχουν αναπτύξει αντοχή στη μια ή την άλλη ουσία, την επονομαζόμενη "μικροβιακή αντοχή". Η μικροβιακή αντοχή αποτελεί απειλή για τη δημόσια υγεία, μπορεί να παρατείνει την ταλαιπωρία των ασθενών, αυξάνει τις δαπάνες για την ιατρική περίθαλψη και έχει οικονομικές συνέπειες για την κοινωνία. Απαιτείται συνεπώς συντονισμένη δράση σε κοινοτικό επίπεδο ώστε να αναχαιτιστεί το πρόβλημα, με την ενθάρρυνση της συνετής χρήσης των αντιμικροβιακών ουσιών στην ιατρική και με καλύτερη υγιεινή και έλεγχο των λοιμώξεων.(3) Το Συμβούλιο της Ευρωπαϊκής Ένωσης εξέδωσε ψήφισμα στις 8 Ιουνίου 1999 σχετικά με την αντοχή των μικροβίων στα αντιβιοτικά με τίτλο "Στρατηγική κατά της μικροβιακής απειλής"(1). Στο ψήφισμα αυτό τονίζεται το γεγονός ότι η μικροβιακή αντοχή αυξάνει τη νοσηρότητα και τη θνησιμότητα λόγω μεταδοτικών ασθενειών, επιδεινώνει την ποιότητα ζωής και αυξάνει το κόστος της υγειονομικής και ιατρικής περίθαλψης και ότι πρέπει να ληφθούν μέτρα σε κοινοτικό επίπεδο.(4) Στη γνώμη που διετύπωσε η Οικονομική και Κοινωνική Επιτροπή με δική της πρωτοβουλία και η οποία είχε ως θέμα "Η αντοχή στα αντιβιοτικά ως απειλή για τη δημόσια υγεία"(2) προσδιορίζονται οι πιθανές πρωτοβουλίες και δράσεις που μπορούν να αναληφθούν σε επίπεδο κρατών μελών και Κοινότητας για την αντιμετώπιση του προβλήματος της μικροβιακής αντοχής.(5) Υπάρχει σχέση μεταξύ της αυξανόμενης κατανάλωσης αντιμικροβιακών ουσιών και της αύξησης του επιπολασμού των μικροοργανισμών που είναι ανθεκτικοί στις ουσίες αυτές, αλλά σαφώς δεν πρόκειται για απλή σχέση. Υπάρχουν πολλοί πιθανοί παράγοντες που επηρεάζουν τη σχέση αυτή, συμπεριλαμβανομένων παραγόντων που σχετίζονται με τον οργανισμό, τον ξενιστή και το τρόπο χρήσης εκάστου φαρμάκου. Ωστόσο, είναι σαφές ότι η μικροβιακή αντοχή μπορεί να μην εξουδετερώνεται αναγκαστικά με τη μακρόχρονη διαδικασία της συνεχούς ανάπτυξης νέων αντιμικροβιακών ουσιών.(6) Προκειμένου να χαραχθούν στρατηγικές για την πρόληψη των λοιμώξεων και τον περιορισμό των ανθεκτικών παθογόνων οργανισμών, πρέπει να καθιερωθούν σε όλη την Κοινότητα ακριβή συστήματα επιτήρησης, ικανά να παραγάγουν έγκυρα, αξιόπιστα και συγκρίσιμα δεδομένα σχετικά με την επίπτωση, τον επιπολασμό και τους τρόπους διασποράς των ανθεκτικών μικροοργανισμών, καθώς και σχετικά με την συνταγογραφία και την κατανάλωση αντιμικροβιακών ουσιών. Τα συστήματα αυτά θα πρέπει να αποτελέσουν την ουσιαστική συνιστώσα μιας συνολικής στρατηγικής για την επιτήρηση, προκειμένου να αντιμετωπιστεί το πρόβλημα της μικροβιακής αντοχής, ιδίως δε να αξιολογηθεί η δυνητική διασύνδεση μεταξύ της χρήσης αντιμικροβιακών ουσιών και της ανάπτυξης αντοχής μεταξύ αυτών των παθογόνων οργανισμών.(7) Η μείωση των μη αναγκαίων και ακατάλληλων αντιμικροβιακών ουσιών θα αποτελούσε ένα σημαντικό βήμα προς αποφυγή ή ακόμη και αντιστροφή της περαιτέρω αύξησης των ανθεκτικών μικροοργανισμών. Πρέπει να προσδιοριστούν, να καθιερωθούν και να εφαρμοστούν γενικές αρχές και μέθοδοι για τη συνετή χρήση των ουσιών αυτών στον άνθρωπο.(8) Το ευρωπαϊκό σύστημα επιτήρησης της μικροβιακής αντοχής και η ευρωπαϊκή επιτήρηση κατανάλωσης αντιβιοτικών είναι προγράμματα παρακολούθησης χρηματοδοτούμενα από την Κοινότητα τα οποία αποσκοπούν στην συγκέντρωση τυποποιημένων, εναρμονισμένων και συγκρίσιμων στοιχείων για την αντοχή στα αντιβιοτικά και την κατανάλωσή τους.(9) Οι βελτιωμένες στρατηγικές για την υγιεινή, τον έλεγχο και την πρόληψη των λοιμώξεων στα νοσοκομεία και στην ευρύτερη κοινότητα θα συντελέσουν στο να περιοριστεί η διασπορά των ανθεκτικών μικροοργανισμών και θα αποτελέσουν σημαντικό βήμα προς τη μείωση της ποσότητας των χρησιμοποιούμενων αντιμικροβιακών ουσιών.(10) Προκειμένου να επέλθει η αναγκαία αλλαγή στη συμπεριφορά των ιατρών και των ασθενών, πρέπει να ενημερωθούν οι επαγγελματίες στον τομέα της υγείας και το ευρύτερο κοινό σχετικά με το πρόβλημα της μικροβιακής αντοχής και των συνδεδεμένων με αυτήν παραγόντων, μέσω μιας καλύτερης πληροφόρησης για τα προϊόντα, μιας αυξημένης ευαισθητοποίησης με επαρκή πληροφόρηση και κατάρτιση κατά τη διάρκεια της επαγγελματικής εκπαίδευσης και επιμόρφωσης, καθώς και μέτρων ενημέρωσης του ευρύτερου κοινού και ειδικότερα των ασθενών.(11) Η υποστήριξη της έρευνας θα έχει ουσιαστική σημασία για την αντιμετώπιση του προβλήματος των τρόπων εξάπλωσης της μικροβιακής αντοχής. Η έρευνα θα μπορούσε να περιλαμβάνει, μεταξύ άλλων, την αξιολόγηση και την ανάλυση κόστους-αποτελεσματικότητας των στρατηγικών παρέμβασης προκειμένου να βελτιστοποιηθεί η συνταγογραφία αντιβιοτικών στα νοσοκομεία και στην ευρύτερη κοινότητα.(12) Υπάρχει επίσης σχέση μεταξύ της εμφάνισης μικροβιακής αντοχής σε ορισμένους παθογόνους οργανισμούς που προσβάλλουν τον άνθρωπο και της εμφάνισής τους στα ζώα και στο περιβάλλον. Θα πρέπει να εξασφαλισθεί ο συντονισμός μεταξύ των τομέων της ιατρικής, της κτηνιατρικής και του περιβάλλοντος και να διευκρινιστεί περαιτέρω η έκταση της σχέσης μεταξύ της εμφάνισης παθογόνων οργανισμών με μικροβιακή αντοχή στους ανθρώπους, στα ζώα και στο περιβάλλον. Κατά συνέπεια, η παρούσα σύσταση δεν αποκλείει την ανάληψη άλλων πρωτοβουλιών σε άλλους τομείς.(13) Τα μέτρα που λαμβάνουν τα κράτη μέλη στον τομέα αυτόν καθώς και ο τρόπος με τον οποίον λαμβάνουν υπόψη την παρούσα σύσταση, θα πρέπει να αποτελέσουν αντικείμενο εκθέσεων σε εθνικό και κοινοτικό επίπεδο.(14) Σύμφωνα με την αρχή της επικουρικότητας, που διατυπώνεται στο άρθρο 5 της συνθήκης, οποιοδήποτε νέο μέτρο που αφορά τομέα ο οποίος δεν εμπίπτει στην αποκλειστική αρμοδιότητα της Κοινότητας, όπως η προστασία του κοινού από την αύξηση μολυσματικών παραγόντων ανθεκτικών στις αντιμικροβιακές ουσίες, μπορεί να ληφθεί από την Κοινότητα μόνον εάν, λόγω της κλίμακας ή των επιπτώσεων της προτεινόμενης δράσης, οι επιδιωκόμενοι στόχοι μπορούν να επιτευχθούν καλύτερα από την Κοινότητα παρά από τα κράτη μέλη. Η μικροβιακή αντοχή, όπως και οι μεταδοτικές ασθένειες, δεν είναι δυνατόν να περιοριστούν σε μία γεωγραφική περιοχή ή σε ένα κράτος μέλος. Κατά συνέπεια χρειάζεται και συντονισμένη δράση σε κοινοτικό επίπεδο,ΣΥΝΙΣΤΑ ΣΤΑ ΚΡΑΤΗ ΜΕΛΗ:I. Να εξασφαλίσουν ότι υφίστανται και εφαρμόζονται συγκεκριμένες στρατηγικές για τη συνετή χρήση των αντιμικροβιακών ουσιών με στόχο τον περιορισμό της αύξησης των παθογόνων οργανισμών που είναι ανθεκτικοί σε αυτές τις ουσίες. Οι στρατηγικές αυτές θα πρέπει να βασίζονται στα καλύτερα διαθέσιμα επιστημονικά κριτήρια, και να περιλαμβάνουν μέτρα όσον αφορά την επιτήρηση, την επιμόρφωση, την πληροφόρηση, την πρόληψη και τον έλεγχο, και την έρευνα.Με τις συγκεκριμένες αυτές στρατηγικές θα πρέπει ναεπιδιώκονται οι ακόλουθοι στόχοι:1. Καθιέρωση ή ενίσχυση συστημάτων επιτήρησης της μικροβιακής αντοχής και της χρήσης αντιμικροβιακών ουσιών προκειμένου:α) να συγκεντρωθούν αξιόπιστα, συγκρίσιμα δεδομένα, σχετικά με την ευαισθησία των παθογόνων οργανισμών στις αντιμικροβιακές ουσίες και τις λοιμώξεις που αυτοί προκαλούν. Τα δεδομένα αυτά θα πρέπει να επιτρέπουν την ανάλυση των χρονικών τάσεων και την έγκαιρη προειδοποίηση και παρακολούθηση της εξάπλωσης της αντοχής σε εθνικό και περιφερειακό επίπεδο και σε επίπεδο ευρύτερης κοινότητας,β) να συγκεντρωθούν δεδομένα σχετικά με τη συνταγογραφία και την χρήση αντιμικροβιακών ουσιών στο κατάλληλο επίπεδο ώστε να καταστεί δυνατή η παρακολούθηση της συνολικής χρήσης με τη συμμετοχή, μεταξύ άλλων, ιατρών, φαρμακοποιών και άλλων μερών που συλλέγουν τέτοιου είδους δεδομένα.Αυτά τα συστήματα επιτήρησης θα πρέπει να είναι βιώσιμα, με σαφείς κανονισμούς για την πρόσβαση στα δεδομένα και την ιδιοκτησία τους. Θα πρέπει να συμμορφώνονται με τους κανονισμούς για την προστασία των δεδομένων και να εγγυώνται την εμπιστευτικότητα και την ασφάλεια των δεδομένων. Θα πρέπει επίσης να βασίζονται σε υπάρχοντα εθνικά και διεθνή συστήματα επιτήρησης και να χρησιμοποιούν, όταν αυτό είναι δυνατόν, διεθνώς αναγνωρισμένα συστήματα κατάταξης και συγκρίσιμες μεθόδους.2. Εφαρμογή μέτρων ελέγχου και πρόληψης προς υποστήριξη της συνετής χρήσης των αντιμικροβιακών ουσιών και συμβολή στον περιορισμό της εξάπλωσης των μεταδοτικών ασθενειών μέσω:α) του περιορισμού της χρήσης συστημικών αντιβακτηριακών ουσιών μόνον βάσει ιατρικής συνταγής,β) του καθορισμού κατευθυντηρίων γραμμών για τη χρήση άλλων αντιμικροβιακών ουσιών που δεν υπόκεινται σε απαιτήσεις χρήσης μόνον βάσει ιατρικής συνταγής,γ) της ανάπτυξης, βασισμένων σε υπάρχοντα στοιχεία, αρχών και κατευθυντηρίων γραμμών όσον αφορά τις ορθές πρακτικές διαχείρισης των μεταδοτικών ασθενειών, έτσι ώστε να διατηρηθεί η αποτελεσματικότητα των αντιμικροβιακών ουσιών. Στις πρακτικές αυτές περιλαμβάνονται:- η εκτίμηση της βαρύτητας κλινικών και μικροβιολογικών κριτηρίων για τη διάγνωση λοιμώξεων, συμπεριλαμβανομένης της χρήσης ταχέων διαγνωστικών εξετάσεων,- η βέλτιστη επιλογή του φαρμάκου, της δοσολογίας και της διάρκειας της αγωγής για την θεραπεία και την πρόληψη των λοιμώξεων,- η προώθηση των βελτίστων πρακτικών συνταγογραφίας αντιμικροβιακών ουσιών που υπόκεινται σε χρήση μόνον βάσει ιατρικής συνταγής,- η αξιολόγηση της ανάγκης αλλαγών στις κατευθυντήριες γραμμές για άλλες αντιμικροβιακές ουσίες μη υποκείμενες σε χρήση μόνον βάσει ιατρικής συνταγής,δ) της καθιέρωσης και λειτουργίας συστημάτων ελέγχου της ορθής πρακτικής όσον αφορά την εμπορία αντιμικροβιακών ουσιών, προκειμένου να εξασφαλιστεί η συμμόρφωση προς τις βασισμένες στα υπάρχοντα στοιχεία αρχές και κατευθυντήριες γραμμές για τη συνετή χρήση αντιμικροβιακών ουσιών κατά τη διαχείριση των μεταδοτικών ασθενειών,ε) της εφαρμογής προδιαγραφών υγιεινής και ελέγχου των λοιμώξεων στα διάφορα ιδρύματα (νοσοκομεία, κέντρα παιδικής φροντίδας, γηροκομεία, κ.τ.λ.) και στην ευρύτερη κοινότητα, και της αξιολόγησης των επιπτώσεών τους στην πρόληψη των μεταδοτικών ασθενειών και στην ανάγκη αντιμικροβιακών ουσιών,στ) της ενθάρρυνσης εθνικών προγραμμάτων εμβολιασμού έτσι ώστε να εξαλειφθούν προοδευτικά οι ασθένειες που προλαμβάνονται με τον εμβολιασμό,3. Προώθηση της εκπαίδευσης και της κατάρτισης των επαγγελματιών στον τομέα της υγείας σχετικά με το πρόβλημα της μικροβιακής αντοχής, μέσω:α) της ενσωμάτωσης αρχών διδασκαλίας και κατευθυντήριων γραμμών για την ενδεδειγμένη χρήση των αντιμικροβιακών ουσιών, στο πλαίσιο της προπτυχιακής και μεταπτυχιακής εκπαίδευσης και της τακτικής συνεχούς επιμόρφωσης ιατρών, ιατρών λοιμωδών νόσων, οδοντιάτρων, φαρμακοποιών, νοσοκόμων και άλλων επαγγελματιών στον τομέα της υγείας,β) της έμφασης στην κατάρτιση σχετικά με τις προδιαγραφές υγιεινής και ελέγχου των λοιμώξεων, περιορίζοντας έτσι την διασπορά μικροοργανισμών και άρα μειώνοντας ενδεχομένως την ανάγκη αντιμικροβιακών ουσιών,γ) της κατάρτισης στο θέμα των προγραμμάτων εμβολιασμού και του ρόλου τους στην πρόληψη των λοιμώξεων, ώστε να μειωθούν τα κρούσματα των μεταδοτικών ασθενειών και συνεπώς η ζήτηση αντιμικροβιακών ουσιών.4. Ενημέρωση του ευρύτερου κοινού σχετικά με τη σημασία που έχει η συνετή χρήση των αντιμικροβιακών ουσιών μέσω:α) της αυξημένης ευαισθητοποίησης σχετικά με το πρόβλημα της μικροβιακής αντοχής, και της ενθάρρυνσης ρεαλιστικών προσδοκιών εκ μέρους του κοινού όσον αφορά τη συνταγογραφία αντιμικροβιακών ουσιών,β) της προώθησης πρωτοβουλιών πληροφόρησης με τη συμμετοχή ασθενώνσχετικά με τη σημασία των παρεμβάσεων για τη μείωση της μη αναγκαίας χρήσης αντιμικροβιακών ουσιών, και σχετικά με τις αρχές και τις κατευθυντήριες γραμμές σε θέματα ορθής πρακτικής ώστε να ενθαρρυνθεί η αποδοχή εκ μέρους των ασθενών,γ) της έμφασης στην αξία της βασικής υγιεινής και στον αντίκτυπο των προγραμμάτων εμβολιασμού για τη μείωση της ανάγκης αντιμικροβιακών ουσιών.II. Να καθιερώσουν σύντομα και, ει δυνατόν, εντός ενός έτους από την έκδοση της παρούσας σύστασης, κατάλληλο διατομεακό μηχανισμό για την συντονισμένη υλοποίηση των ανωτέρω στρατηγικών, καθώς και για την ανταλλαγή πληροφοριών και τον συντονισμό με την Επιτροπή και τα λοιπά κράτη μέλη.III. Να συνεργαστούν με την Επιτροπή και τα λοιπά κράτη μέλη:1. Για την ανάπτυξη δεικτών παρακολούθησης των πρακτικών συνταγογραφίας αντιμικροβιακών ουσιών κάνοντας χρήση των βασισμένων στα υπάρχοντα στοιχεία αρχών και κατευθυντηρίων γραμμών ορθής πρακτικής για τη διαχείριση των μεταδοτικών ασθενειών,2. Για την αξιολόγηση των δεικτών αυτών, αφού αναπτυχθούν, ως προς τις δυνατότητες βελτίωσης των πρακτικών συνταγογραφίας και την ανατροφοδότηση προς τους ιατρούς,3. Για την περαιτέρω ανάπτυξη της ευρωπαϊκής επιτήρησης και ανταλλαγής πληροφοριών σε κοινοτικό επίπεδο μέσω του δικτύου επιδημιολογικής παρακολούθησης και ελέγχου των μεταδοτικών ασθενειών,4. Για την ενημέρωση και επικοινωνία σχετικά με τις πρωτοβουλίες εθνικής έρευνας για τον περιορισμό της αντιμικροβιακής αντοχής, με έμφαση:α) στους μηχανισμούς εμφάνισης και εξάπλωσης της μικροβιακής αντοχής στους ανθρώπους και από τα ζώα στον άνθρωπο,β) στη σχέση μεταξύ αντιμικροβιακής αντοχής, μηχανισμών αντοχής, μονοκλωνικότητας και χρήσης αντιμικροβιακών ουσιών,γ) στα αποτελέσματα των στρατηγικών παρέμβασης και στα νοσοκομεία στην ευρύτερη κοινότητα και για τη βελτίωση της συνετής χρήσης αντιμικροβιακών ουσιών,δ) στην ακρίβεια των διαγνωστικών μέσων και στην ανάπτυξη ταχέων και αξιόπιστων διαγνωστικών μεθόδων και εξετάσεων ευαισθησίας,ε) στη διαμόρφωση νέων μεθόδων πρόληψης και θεραπείας των λοιμώξεων,στ) στην ανάπτυξη εναλλακτικών λύσεων για τον περιορισμό της εξάπλωσης των λοιμώξεων, καιζ) στην ανάπτυξη νέων μεθόδων επιτήρησης για τον περιορισμό της μικροβιακής αντοχής,με σκοπό την ενίσχυση του συντονισμού τους.5. Αναλαμβάνοντας δραστηριότητες οι οποίες να αποσκοπούν στην αξιολόγηση και, εφόσον απαιτείται, την ενημέρωση της σύνοψης των χαρακτηριστικών του προϊόντος για τα αντιβακτηριακά φαρμακευτικά προϊόντα, και ιδίως των χαρακτηριστικών που αφορούν τις ενδείξεις, τη δοσολογία και το δοσολογικό σχήμα, καθώς και τον επιπολασμό της αντοχής.IV. Να υποβάλουν έκθεση στην Επιτροπή, σχετικά με την εφαρμογή της παρούσας σύστασης εντός δύο ετών από την υιοθέτησή της και στη συνέχεια κατόπιν αιτήσεως της Επιτροπής με σκοπό να συμβάλλουν στην συνέχεια που θα δοθεί στην παρούσα σύσταση σε κοινοτικό επίπεδο και να ενεργήσουν καταλλήλως στο πλαίσιο του προγράμματος δράσης στον τομέα της δημόσιας υγείας,ΚΑΛΕΙ ΤΗΝ ΕΠΙΤΡΟΠΗ:1. Να διευκολύνει την αμοιβαία πληροφόρηση, διαβούλευση, συνεργασία και δράση μέσω των διαδικασιών και των μηχανισμών που διαθέτει το κοινοτικό δίκτυο επιδημιολογικής παρακολούθησης και ελέγχου των μεταδοτικών ασθενειών (απόφαση αριθ. 2119/98/ΕΚ), στον τομέα που καλύπτει η παρούσα σύσταση.2. Να εκπονήσει κείμενα σχετικά με αρχές και κατευθυντήριες γραμμές βέλτιστης πρακτικής για τη συνετή χρήση των αντιμικροβιακών ουσιών στην ιατρική, έχοντας υπόψη τις εθνικές πολιτικές και τις κοινοτικές απαιτήσεις για τη χορήγηση άδειας εμπορίας και την ποιότητα και το περιεχόμενο της σύνοψης των χαρακτηριστικών του προϊόντος, όπου τίθενται οι βάσεις για όλες τις δραστηριότητες προώθησης μιας αντιμικροβιακής ουσίας, λαμβάνοντας υπόψη, εφόσον ενδείκνυται, τις δραστηριότητες του ευρωπαϊκού οργανισμού για την αξιολόγηση των φαρμακευτικών προϊόντων (ΕΜΕΑ).3. Να προτείνει, εφόσον απαιτείται, κοινή μεθοδολογία, ορισμούς περιπτώσεων, και τη φύση και το είδος των προς συλλογή δεδομένων για την παρακολούθηση της ευαισθησίας των παθογόνων ουσιών που είναι ανθεκτικές σε αντιμικροβιακές ουσίες και τη χρήση των ουσιών αυτών.4. Να αναπτύξει στρατηγική για την πρόσβαση στις πληροφορίες για την επιτήρηση και τον όγκο των χρησιμοποιούμενων αντιμικροβιακών ουσιών.5. Να εποπτεύει τα θέματα που καλύπτει η παρούσα σύσταση, ώστε να καταστεί δυνατή η αναθεώρηση και ενημέρωσή της, και να υποβάλλει τακτικές εκθέσεις στο Συμβούλιο βάσει των εκθέσεων των κρατών μελών, συνοδευόμενες, εφόσον απαιτείται, από προτάσεις για την προώθηση της συνετής χρήσης αντιμικροβιακών ουσιών στην ιατρική.6. Να ενισχύσει τη συμμετοχή των υποψήφιων προς ένταξη χωρών στο δίκτυο επιδημιολογικής παρακολούθησης και ελέγχου των μεταδοτικών ασθενειών στην Κοινότητα, ώστε να εξασφαλιστεί ότι τα προβλήματα που συνδέονται με τη μικροβιακή αντοχή λαμβάνονται δεόντως υπόψη στις χώρες αυτές.7. Να συνεργαστεί με την παγκόσμια οργάνωση υγείας και άλλους συναφείς διεθνείς οργανισμούς στον τομέα που καλύπτει η παρούσα σύσταση.Βρυξέλλες, 15 Νοεμβρίου 2001.Για το ΣυμβούλιοΟ ΠρόεδροςM. Aelvoet(1) ΕΕ C 195 της 13.7.1999, σ. 1.(2) ΕΕ C 407 της 28.12.1998, σ. 7.